
YAKOBE    ZILUBA   KAKVT. 


Iba  kakyt  Yisu  tenu,  Yakob  age  zilur.  Pa  Yiru- 
salem  arogo  yariba  liasy.  Mamangbae  pa  rishikang- 
shir,  aseir  pa  tokolak  atang,  kechiasyr  pae  Yisu  Krista 
imscy  benshir.  Iba  kakyt  amangba  Yihuda  nunger 
asoshi  zilur.  Arogo  nungere  mamangba  Yihuda 
Hunger  amato  mashilen  nung  tang  jaj adage.  Iba  arogo 
nunger  kymdaktsytsy  asoshi  iba  kakyt  zilur. 


TAPU  KA. 

^  Ni,  Yakob,  Tsungrem  aseir  Yisu  Krista  tenzyker, 
Israel  nunger  kidong  teri  ana  bendanger  lima  nung 
aliba,  parinok  ajak  asoshi  temeim  Salaam  yoker. 

''  Ky  adianu,  nenok  atitangba  aeiga  angudang 
kanga  pela  liang.  ^  Kodang  nenoke  atitangba  jung- 
junga  aremzyker,  idangji  nenok  tescongjem  akymtsy, 
aji  nenoke  metet.  ^  Tescongjem  nenok  nung  sungdak- 
jang.  Idangji  nenok  temeshi  aseir  renemba  alitsy, 
kecha  tenungdaktsy  malitsy. 

^  Shire  shisatsy  mali  Tsungrem  nunge  shisatsy 
mishitsy  tim.  Tsungreme  nenok  nung  angati  agy- 
tsytsy,  aseir  Pae  nenok  maksy  mesydaktsytsy.  ^  Saka 
nenoke  Tsungrem  nunge  langka  mishidang  iba  angu- 

I.  8-18.  yakob: 

tsy  amangang,  aseir  mamange  teli.  Mamangba  nisung 
tzysem  yange  aseir  wage  mopimg  age  aridokba  amato. 
Iba  nisung  Tsungrem  nunge  kecha  magitsy  ata  mali- 
tsyla.  ^  Iba  nisunge  par  temulnng  teti  meyipshir 
aseir  pa  teti  atitaka  lir. 

^  Sensaker  adianu  pela  liang,  kecbiasyr  pae  Tsun- 
grem chir  akym.  ^^  Takar  adianu  pela  liang,  kechiasyr 
pa  rongsen  samadaktsyr,  rishikangshiba  age  pae  ajem- 
ajema  akym.  Takar  nisung  tasytsy,  azylaba  naro 
amato.  ^^  Molo  mopung  aonba  age  aseir  any  apuba 
age  iba  naro  azyladaktsyr  aseir  pa  tajinytsyba  ma- 
doktsyr.  Takar  adianu  rongsen  toktsytsy  aseir  pa 
azylaba  naro  amae  alitsy. 

^■^  Shire  atitangba  aremzyker  pela  liang.  Iba  nisung 
zunga  bilimba,  Tsungreme  pa  nung  tazangzyk,  teti 
takym,  agytsytsy.  Iba  teti  takym  Tsungrem  meimba 
nung  agytsydi  ta  Tsungreme  nangzyk.  ^^  Kodang 
nisung  nung  tatitangba  agytsyr,  ''  Ky  nung  iba  tati- 
tangba  Tsungreme  agytsy,"  ta  tezymbi.  Nisung  age 
Tsungrem  tatitangba  magytsytet.  Tsungreme  shinga 
nung  temenen  tatitangba  magytsyr.  ^^  Nisung  pel 
temenen  temulung  age  atitangogo  aseir  mashilene  ania 
aor.  Idangji  iba  tatitangba  temenen  akymer,  aseir 
temenenji  sungdaktsydang  iba  nisung  akoker  teti 
samadaktsyr.  ^^  Temeim  adianu,  shingae  nenok  tekyl- 
akdaktsy.  ^^  Tajung  aseir  atangji  sempet  ajake  Anung 
Tsungrem  Tebu  nunge  arur.  Tsungreme  memey- 
ipshir,   aseir  Pa  sentsy  twangshi  teti  adoker.    ^^  Otsy 

YAKOB.  I.    19-27. 

tajung  age  Tsungreme  onok  nung  teti  takyin  agytsy, 
Pa  mulung  liasy,  aseir  onok  Par  myzyng  nytsung  liasy. 
^^  Temeim  adianu,  ya  nenoke  metet.  Nisung  ajake 
kara  kara  otsy  taj  ung  angashitsy  tim.  Nisunge  tamasa 
kanga  bilimang ;  aji  kelen  jung-junga  zymbitetsy. 
Yakte  ain  tadok.  "°  Ain  adokba  nisung  mapa  age 
Tsungrem  mulung  mechidaktsyr,  aseir  aji  oda  Pa 
mapa  atangji  meinyaker.  ^^  Nenoke  temenen  aseir 
mashilen  nunge  tokjang,  aseir  ajem-ajema  temulung 
nung,  alymle  agiba  otsy  tajung  tanaben  agiang.  Iba 
otsy  tajunge  nenok  tanela  kymzyktet.  ^^  Nenoke  otsy 
tajung  angar,  saka  aji  teperi  masy.  Nenoke  otsy 
tajung  ozyng  benshitsyla.  Nenoke  otsy  tajung  angara- 
bang  aseir  pa  ozyng  mebenshirabang  nenoke  pei  sasa 
kylaker.  '^  Shire  otsy  tajung  angashia  ozyng  meben- 
shir  tanedangtsy  nung  reprangba  nisung  ama.  Iba 
nisung  aenshi  aodang  komama  reprangba  tejak  yakte 
amatsy.  '^^  Saka  shire  otsy  tajung  nung  teti  repranger 
aseir  pa  ozyng  teti  benshir,  otsy  tajung  angaba 
aseir  amaba  nisung  amae  masy.  Saka  Krista  imscy 
benshir,  iba  nisung  nung  temoatsyba  teti  agytsy- 
tsy.  '^^  Shire  pei  sasa  atangji  kylymba  nisung  ta  bili- 
mer,  saka  pei  temeli  age  atangji  o  myzymbir,  pae  pei 
temeli  makoker,  iba  nisung  kylymba  amajok  lir.  Pae 
pei  sasa  kylaker.  ^'  Lazar  aseir  timatymba  ami- 
tzyr  dange  nenoke  oang,  aseir  nenoke  alima  temenen 
nunge  balajang.  Iba  onok  Tsungrem  Tebu  madang 
atangji  aseir  temeshi  kylymba  lir. 

2.  1-8.  YAKOB. 

TAPU  ANA. 

^  Ky  adianu,  nisung  ka  takar  aseir  tamarenba 
asynung  iba  asoshi  nenoke  pa  akymtsybutsy  tenung- 
daktsy  maka.  Nisung  ka  sensaker  aseir  ajemalur  asy- 
nung nenoke  iba  nisung  tesempa.  Nenoke  takar  nis- 
ung akymtsyburabang  aseir  sensaker  nisung  sempara- 
bang  nenoke  Yisu  Krista,  onok  sentsy  twangshi  Tsung- 
rem,  metenzyktet.  ^  Nenok  sarasadem  ki  nung 
takar  nisung  senti  sobutsy  teperi  aliba  aseir  sensak- 
er nisung  sobutsy  makaba,  anaprunglae  arur  sydi. 
^  "  Menden  tajung  na  asoshi  yange  lir/'  nenoke  takar 
nisung  dang  asliir,  sydi.  "  Noktaka  liang  mesyra  atym 
nung  ky  tetsung  anasa  nienang/'  yamae  nenoke  sen- 
saker nisung  dang  ashii',  sydi.  ^  Iba  kanga  majung, 
kechiasyr  nenoke  adianu  ka  akymtsybur  aseir  ka  akxon- 
metsybur.  Nenok  temenen  shisatsy  age  o  bendangba 
akym.  '^  Ky  temeim  adianu,  ky  o  angaang.  Rongsen 
aseir  sen  makaba  nisung  Tsungi'eme  shimtetogo.  Tam- 
ang  age  takar  akymba  nisungnym  Tsungreme  kotak 
im  agytsytsy  nangzyk.  Tsungrem  meimba  nisung 
dang  yamae  Pae  nangzyk.  ''  Iba  sensaker  nisung 
nenoke  maksy  kymdaktsy.  '  Takar  nisunge  nenok 
rishikangshir,  aseir  o  bendangba  madang  taei  enloktsy 
no  ?  Koba  tenyng  age  nenok  azar,  Krista  tenyng 
tajung,  parinoke  atalar.  ^  Nenok  kiyonger  pei  sasa 
amato  meimang.  Iba  Lai  nung  ziluba  ozyng  tajung 
benshirabang  idangji  nenoke  jung-junga  benshidage. 

YAKOB.  2.  9-18. 

^  Saka  nenoke  takar  nisung  akymtsYburabang  aseir 
sensaker  nisung  maksydaktsyrabang  nenoke  temenen 
benshir  aseir  iba  ozyng  raksar.  ^^  Shire  Tsungrem 
ozyng  ajak  benshir  saka  ozyng  ka  raksar,  iba  nisung 
taei  lir,  aseir  pa  ozyng  ajak  raksaba  nisung  amato. 
^^  Tsungreme  ashir,  "  Nenoke  nyktapangta  tebenshi/' 
aseir  Tsungreme  ano  ashir,  ''  Nenoke  nisung  tetepset." 
Nenoke  nyktapangta  mebenshirabang  saka  nisung  tep- 
setrabang  idangji  nenoke  Tsungrem  ozyng  raksar. 
^^  Aji  oda  nenoke  o  tajung  zymbiang  aseir  mapa  atangji 
inyakang,  atangji  ozyng  age  o  bendangtsyba  nisung 
amato.  Iba  o  bendangba  ozyng  nyjiba  ozyng  ta  azar. 
(Krista  nytsunge  iba  benshinyr  aseir  shingae  parinok 
iba  mebenshidaktsyr.)  ^'^  Nenoke  imlibilim  melirabang 
imlibilim  makaba  o  bendangba  age  nenok  dak  taei 
enloktsytsy.  Kodang  temerenshi  angutsy  tim  imlib- 
ilim taoba. 

^^  Ky  adianu,  shire  ashir,  "  Ni  tamang  lir,''  saka 
iba  nisunge  pa  tamang  mesayur  Krista  mapa  inyakba 
age,  pa  tamang  kecha  malang,  aseir  pa  tamange  pa 
mykymzyktet.  ^^  Scy  aseir  ziungtsy  tenungdaktsy 
akaba  adianu  ka  nenok  rongnung  lir  sydi.  ^-  Nenoke 
iba  nisung  dang  ashir,  "  Gang,  tesenyp  neden  liang, 
aseir  na  pei  sasa  asoshi  scy  aseir  ziungtsy  bushiang." 
Nenoke  pa  nung  yariba  magytsyrabang,  pa  nenok  o 
tenungdaktsy  maka.  ^"  Yamae  tamange  mapa  meinyak- 
dang  syr  adok  aseir  malang.  (Tamang  aseir  mapa 
keleme  alitsyla.)  ^^  Ao,  nisung  ka  ashitsy,  "  Nae  tamang 

2.   19-3.   1-  YAKOB. 

lir  saka  ni  mapa  jung-junga  inyaker."  Ni  ashitsy,. 
'*  Idangji  na  tamang  mapa  nunge  balaba  ky  dang  sayu- 
ang.  Ni  ky  tamang  ky  mapa  age  sayudi."  ^^  Tsun- 
grem  ka  dang  ta  nenoke  amanger.  Iba  atangji  lir. 
Saka  temenen  tanelae  iba  yamae  amanger  aseir  aoksar. 
^^  0  meshi-melu  nisung,  kechiba  tamang  mapa  maliba 
malangba  lir,  nae  ibae  metetnyr  asy  ?  ^^  Onok  kin 
nnnger  Abraham  indang  bilimang.  Abrahame  Isak 
pa  chir  tenladak  nnng  tenlago  ;  aji  kelen  Tsungreme 
Abraham  dang  atangji  ta  azar,  aseir  pa  nnng  temoa- 
tsyba  tnlu  agytsyogo,  kechiasyr  Abrahame  Tsnngrem 
ozyng  benshiogo.  ^'^  Par  tamang  aseir  mapa,  anaprung-. 
la  keleme  liasy.  Pa  tamang  pa  mapa  age  sungdak- 
tsyogo.  '^^  Atalokba  Lai  o  ashir,  "  Kechiasyr  Abra- 
hame Tsnngrem  aji  oda  amang,  Tsnngreme  Abraham 
nnng  temoatsy  tnln  agytsyogo/'  Parinoke  Abraham 
dang  Tsnngrem  temba  ta  azar.  ^^  Mapa  aseir  tamang 
age  nisnng  atangji  akymer,  aseir  tamang  age  dang 
masy.  ^'  Aji  oda  Rahab,  nyktapangta  benshiba  tetzyr- 
e,  tenyartym  alymle  aene  lidaktsy  aseir  meima  tangar 
lene  jena  yok.  Aji  mapa  tajnng  age  pa  atoka,  kymzyka 
liasy.'  ^^  Kechi  koda  tanela  makaba  temang  tasyr,  aji 
oda  mapa  meinyakba  tamang  tasyr. 

TAPU  ASVM 

^  Ky  adiann,  nenok  aeigati  mesayntetba  tesaynba 
akymtsy  asoshi  temerang.     Kechiasyr  onok,  tesaynba, 

YAKOB.  3.  2-12. 

tesashiba  0  age  bendangtsytsy.  ^  Onok  ajake  taei  ken 
ken  benshir.  Shire  pei  temeli  akoker,  atangji  0  teti  zym- 
biba  aseir  sayuba,  iba  nisunge  pei  temang  ajak  akoktsy 
aseir  temeshi  nisung  kymtet.  ^  Onoke  shikyp  lisy 
qor  tebang  nnng  aynr  iba  qor  onok  mnlung  ama 
benshidaktsytsy  asoshi.  Shikyp  lisy  qor  tebang  nnng 
alinung  qor  temang  ajak  onoke  meyiptet.  *  Rong 
tulu  indang  bilimang.  Parinok  yipro  mopnng  age 
aridok  saka  iba  rong  tulu  tila  scong  age  ani  odaktsy. 
Anishibae  tila  scong  age  rong  kolene  odaktsynyr 
ilenji  meyipdaktsyr.  ^  Yamae  temeli  lir.  Temeli 
kanga  tila  saka  kanga  anemsy  0  zymbir.  Re- 
prangang,  misem  ka  age  arem  tulu  rongdaktsytet. 
^  Temeli  misem  ka  amato  lir.  Temenen  temeli  onok 
temang  temenen  mapa  benshidaktsytet.  Iba  temeli 
temang  ajak  menendaktsvr.  Temenen  temeli  onok 
takym  samadaktsytet,  aseir  temenen  temeli  anishiba 
Mozing  teti  lir.  '  Ozy  aseir  shiruru  tapu  ajak  aseir 
ango  tzyim  nung  nisunge  akok  aseir  akoktsy.  ^  Saka 
shingae  pei  temeli  teti  makoker.  Iba  temenen  temeli 
kanga  tamajung  aseir  meim  mozy  age  asunger. 
^  Temeli  age  onoke  Tsungrem  Tebu  tenyng  asanger, 
aseir  temeli  kasa  age  onoke  Tsungrem  amato  yang- 
luba  nisung  dak  atalar.  ^"^  Temeli  ka  age  onoke 
asanger  aseir  atalar.  Ky  adianu,  yamae  tim  masy. 
^^  Tsybu  ka  nunge  nenoke  tzy  tanang  aseir  taku  ana- 
prungla  bena  motet  sydi.  ^^  Ky  adianu,  mungo  dong 
nung  mukuri  matangtet,   aseir  chinylashi  dong  nung 

3.  13-4.  2-  YAKOB. 

mungo  matangtet  sydi.     Tsybu  ka  nunge  tanang  tzv 
aseir  metsy  tzv  anaprungla  mapoktet. 

^^  Nenok  rongnung  shire  shisatsy  aeiga  aseir  tashi 
temeter  lir  ?  Iba  nisung  ajem-ajema  alitsyla  aseir  mapa 
tajung  inyakba  age  pei  shisatsy  yamae  sayutsy  tim. 
^'^  Nenok  mokok  ajiba  aseir  rarahangsen  aliba  nenoke 
ngasa-ngatym  aseir  tiyazy  tezymbi,  aseir  yamae  Tsnn- 
grem  otsy  tajung  dak  tatala.  ^'  Iba  shisatsy  mokok 
ajir,  atangji  aseir  kotak  nnnge  masy  saka  Mozing  nnnge 
lir.  ^^  Kechisynung  rarabangsen  aseir  mokok  ajir  lir 
idakji  tesenyp  mali,  saka  ajak  temenen  mapa  age  sunga 
lir.  ^"  Tsnngrem  shisatsy  agytsyba  tamasa  meryk- 
meryker  aseir  idangji  tesenyp  lir.  Iba  shisatsy  ajem- 
ajema  alibae  nisung  tajung  mapa  inyakdaktsy  aseir 
imlibilim  kymdaktsyr.  Nisung  iba  shisatsy  age  med- 
emer  o  medemer  na  puteper  aseir  mokok  ajiba  o 
mezymbir.  ^^  Tezungtepdaktsyre  tesenyp  mapa  inyak- 
nung,  temeshi  akymtsy  tazangzyk  asoshi. 

TAPU  PEZy. 

^  Raraba  aseir  rarabangsen  nenok  rongnung  kechi 
nunge  arur  ?  Nenok  temange  temenen  benshinyr 
aseir  nenok  tanela  mapa  tajung  inyaknyr,  aseir  pari- 
noke  raratep.  Nenok  rongnung  rarabangsen  lir  kechi- 
asyr  nenok  mulung  temenen  lir.  ^  Nenoke  temenen 
oset  nykshir  saka  magizyktet.  Nenoke  nisung  tep- 
setba  amato  medemer  o  medemer  na  kanga  sempatep. 

YAKOB.  4.  3-9. 

Nenoke  mishir  saka  nenoke  magizyktet.  Nenoke  rar- 
atep  aseir  teti  rarabangsentep.  Nenoke  Tsungrem 
temoatsyba  magizyktet  kechiasyr  nenoke  Tsungrem 
dang  mesarasademer.  ^  Nenoke  Tsungrem  dang  me- 
pishir  sydi,  saka  nenoke  mepishiba  magizyk  kechiasvr 
mepishiba  nung  temenen  lir,  aseir  iba  agizvktsyba 
age  nenoke  temenen  benshinyr.  ^  Nenok  mashilene 
aoba  nisung !  Nenok  temenen  ali  purden  medemer 
alidang  nenoke  Tsungrem  medemer  makymtet,  saka 
Pa  tsykchir  lir.  Ibae  nenoke  meshisar  no  ?  Shire 
temenen  ali  pur  ama  akym  Tsungrem  tsykchir  lir. 
^  Lai  age  0  tiyazy  zymbir  ta  nenoke  bilimer  ma  ?  Onok 
nung  Tsungrem  ayuba  tanela  mokok  ajinyr  ma  ? 
Nenoke  kechi  bilimer  ?  ^  Aji  oda  masy,  saka  Tsung- 
rem imlibilim  onok  tenungdaktsy  asoshi  teperi  lir. 
Tsungreme  Par  imlibilim  ajem-alur  nisung  nung 
agytsyr,  saka  asokymba  nung  Pae  magytsyr.  Lai 
nung  yamae  zilua  lir.  '  Tsungrem  ozyng  benshiang. 
Nenoke  Mozingden  rarang  aseir  pae  nenok  nunge 
ajentsy.  ^  Nenoke  Tsungrem  dang  sarasademang 
aseir  Pa  nung  imlaang,  idangji  Tsungreme  nenok 
mepishiba  0  angatsy  aseir  yaritsy.  Saka  nenok  teme- 
nen benshiba  nisung  tajung  lemang  nung  jajatsy  tim. 
Temulung  ana  aliba  nisung  pei  mulung  meryk-meryka 
kymdaktsytsy  tim.  ^  Nenoke  temenen  benshinung 
pei  sasa  timatym  angur,  mangimang  aseir  jepang. 
Nenoke  temenen  benshinung  nenok  temenyba  temu- 
lung jashir  kymang,  aseir  tepelaba  temulung  jashiba 

4.  10-17.  YAKOB. 

kymang.  ^^  Nenok  Tsungrem  madang  ajem-alur  kym- 
ang  aseir  Tsungreme  nenok  moatsyoa  uludaktsytsy. 

Adianu,  medemer  o  medemer  dak  taei  tenloktep. 
Shire  adianu  dak  taei  enlokdir  mesyra  par  adianu 
dang  0  "bendangdir  iba  nisunge  Tsungrem  ozyng 
raksar,  aseir  pei  dak  o  bendangba  kymdaktsyr.  Ne- 
noke  ozyng  nenok  adianu  asoshi  yanglurabang  idangji 
nenok  Tsungrem  ozyng  raksar,  nenoke  Tsungrem 
ozyng  raksar,  nenoke  Tsungrem  ozyng  dak  taei  enlok 
aseir  o  bendangba  pei  sasa  kymdaktsy.  ^^  Ozyng 
yangluba  aseir  0  Bendangba  Ka  dang  lir  aseir  pae 
nisung  kymzyktet  aseir  samadaktsytet.  Pei  kiyonger 
o  bendangtsy  asoshi  shingae  nisung  nung  ain  magytsy. 

^^  "  Tany  mesyra  asong  onoke  iba  imtie  aotsy 
aseir  wage  kym  ka  alitsy  aseir  shishi  lema  takar  akym- 
tsy,"  ta  nenoke  ashir.  Ky  o  anga-ang.  ^*  Asong 
kechi  adoktsy  nenoke  memetet.  Nenok  takym  kom- 
ama  lir  ?  Nenok  tangu  amato  lir.  Tatsyka  asoshi 
nenoke  tangu  ngutet,  saka  yakte  pa  tangudak  nunge 
oa  adok.  Nenoke  yamae  lir.  ^^  "  Tsungrem  mulung 
lirabang  onoke  takym  alitsy  aseir  ya  aseir  aji  mapa 
inyaktsy."  Yamae  nenok  o  zymbitsy  tim.  ^^  Nenoke, 
alima  oset  nung  aseir  pei  sasa  nung  imlaba,  o  anemtsy 
age  teti  atalar.  Ibae  kanga  majung.  ^^  Nisunge  kechi 
inyaktsy  tim  metetrabang  saka  iba  mapa  tajung  mein- 
yakrabang  idangji  iba  nisung  taei  lir. 

YAKOB.  5.    1-7. 

TAPU  PUNGU. 

^  Nenok,  takar  nisung,  ky  0  angaang.  Asong- 
yany  nenok  kanga  timatymtsv  ;  iba  asoshi  mangim- 
tsyla  aseir  ajeptsyla.  ^  Nenok  rongsen  kecha  malang, 
kechiasyr  iba  samar  aseir  nenok  scy  ajak  scy  ryrtsy 
age  chiogo.  ^  Nenok  hon  aseir  taribi  song  age  ajen. 
Iba  sen  nung  aliba  songe  nenok  anema  kuli  agytsytsy, 
aseir  nenok  dang  taei  enloktsy.  Nenoke  yamae  benshi- 
nung  sen  nung  imlar  nenok  kanga  merenshitsy.  Iba 
tatym  anogo  nung  nenoke  rongsen  tulu  bendener  ri- 
zungdak  nung  ayur.  "^Reprangang  !  Nenoke  alu  inyakba 
nybu  dang  sen  atsyr.  Nenoke  iba  sen  nybu  nunge 
aoyaba  ama  sot,  nenok  sen  atsyba  aeimtener  nenok 
dak  taei  enloktsytsy  asoshi.  Nenok  nybu  aeimtenba 
Takokba  Tsungreme  angashir.  ^  Alima  nung  nenoke 
chitiyongti  aseir  teti  benzong  yangluba  nisung  akym, 
aseir  nenoke  sen  tamajungba  asoshi  endok.  Tatym 
anogo  nung  kodang  Tsungreme  nenok  samatsyr ; 
nenoke  benzong  teti  yanglur,  poksakba  nashi  pa 
tepsetba  anogo  nung  ama  to.  ^  Nenoke  atangji  nisung 
dak  taei  enlok  aseir  nenoke  iba  nisung  tepset.  Iba 
nisung  taneme  arema  lir. 

'  Adianu,  azangla  Yisu  aruba  tashi  aremang. 
Reprangang !  Alu  aeimbae  alu  nung  tsunglu  aseir 
any  teperi  agiba  tashi  ta  remzykba  age  ata  lir.  (Yamae 
Tsungrem  nenok  timatym  aseir  taremzyk  age  temeshi 
kymdaktsyba  tashi  ata   lir.)     Nenok  ata  liang  aseir 

5.  9-14.  YAKOB. 

azongshiang,  kechiasyr  Yisu  yakte  arudage.  ^  Adi- 
anu,  medemer  o  medemer  dak  taei  tagvtsv,  kechiasyr 
iba  asoshi  nenok  dak  taei  enloktsy.  Reprangang ! 
Takokba  0  Bendangba,  Yisu,  yakte  arutsy.  ^^  Tsung- 
rem  tenyng  atema  zymbiba  ainkar  alymle  mamang- 
ba  pur  age  kanga  rishikangshi,  saka  parinoke  arema 
liasy.  Adianu,  iba  ainkartym  tatishitsy  onok  asoshi 
lir.  ^^  Reprangang !  Tsungreme  aremba  nisung 
nung  tazangzyk  agytsyr,  onoke  yamae  amanger. 
Yob  aremzykba  indang  nenoke  metet  sydi.  (Yob 
chirtym  aseir  alu  aseir  rongsen  ajak  samadaktsyogo. 
Yob  kanga  shiranger  akym,  saka  pae  Tsungrem  nung 
taremzyk  age  imla.  Ken  piga  lir  Tsungreme  Yob 
nung  techirtym,  alu,  rongsen  aseir  oset  ajak  tajung 
tanaben  agytsyogo.)  Tsungrem  kanga  imlibilimba  aseir 
taochiba  lir. 

^^  Ky  adianu,  kecha  zyngiazyngkua  teshi.  Kotak 
aseir  alima  aseir  tangar  oset  atema  zyngiazyngkua 
teshi.  Kodang  nenoke  "  Ao "  ta  ashir,  iba  o 
dang  teperi  lir.  Kodang  nenoke  "  Masy  ",  ta  ashir, 
iba  0  dang  teperi  lir.  Iba  nenoke  kanga  bilimtetang, 
idangji  zyngiazyngku  ashiba  asoshi  nenok  dak  taei 
menloktet. 

^^  Shire  nenok  rongnung  timatymer  pae  sarasa- 
demtsy  tim.  Shire  pelaseta  lir  pae  ken  atentsy  tim. 
^*  Shire  nenok  rongnung  shiranger  pae  arogo 
yariba  azatsy  tim.  Arogo  nunger  yaribae  iba  nisung 
asoshi  Tsungrem  dang  sarasademtsy  tim,  aseir  pari- 

YAKOB.  5.   15-1.  2. 

noke  pa  nung  mozy  agytsytsy  tim.  Parinoke  Tsung- 
Tem  nung  anybtsytsy  asoshi  imlar.  ^^  Tamang  age 
sarasademerabang  shirangba  nisung  anybtsytsy.  Ni- 
sung  temenen  age  tashidak  arurabang  pa  temenen 
atoktsy,  aseir  Tsungreme  pa  anybdaktsytsy.  ^^  Med- 
emer  o  medemer  dang  nenok  temenen  nangzykang 
aseir  medemer  asoshi  sarasademang,  nenok  anybdak- 
tsytsy asoshi.  Atangji  nisung  sarasademba  age  mapa 
aeiga  atalokdaktsytet.  ^^  Elia  nisung  ka  onok  ama 
liasy.  ''  0  Oba  Tsungrem,  alima  nung  tsunglu  taru- 
daktsy,"  yamae  Eliae  kanga  sarasadem.  Reprangang  ! 
Kym  asym  aseir  ita  trok  tashi  tsunglu  maru.  ^^  I- 
dangji  Eliae  tanaben  sarasadem  aseir  alimae  tsunglu 
arudaktsy  aseir  alimae  pei  tezang  aeiga  agytsy. 

^^  Ky  adianu,  nenok  rongnung  mashilene  jajaba 
nisung  aseir  nenoke  pa  temulung  meyipdaktsyrabang 
nenok  mapa  tajung  lir.  ^^  Shire  iba  temenen  nisung 
temulung  meyipdaktsy  pae  iba  nisung  tanela  molomi 
nunge  sot,  aseir  pae  pa  temenen  tokdaktsy. 


PITORE  MYZVNG  ZILUBA  KAKVT. 
TAPU  KA. 

^  Ni,  PITOR,  Yisu  Krista  tenyare,  Tsungrem 
shimtetba  pur,  Pontu,  Galatia,  Kappadokia,  Asia 
aseir  Bitinia  lima  nung  aliba  aener  akymba  pur 
amato,  nenok  asoshi  iba   kakyt  ni   zilur.     ^  Nenoke 

I.  3-9.  I  PITOR. 

Tsungrem  shimtetba  pur,  Par  Temeshi  Tanela  age 
temeshi  kymdaktsYba  pur,  aseir  nenoke  Tsungrem 
ozyng  benshinung  Yisu  Krista  age  kymzykogo.  Aji 
oda  Tsungrem  mulung  liasy.  Tsungreme  nenok 
nung  tesenyp  aseir  imlibilim  teti  agyzang. 

^  Imlibilim  Tsungreme  onok  temulung  meyip- 
daktsy.  Pae  onok  nung  teti  takym,  aseir  Yisu  Krista 
leper  nunge  shia  aruba  age  imlaba  tulu  agytsy.  Tsun- 
rem,  Yisu  Krista  Tebu,  tenyng  teti  sangang.  ^  Ne- 
nok teti  takym  alinung  nenok  meyong  atangji  aseir 
tatym  makaba  amangtsyba  kotak  nung  nenok  asoshi 
renema  lir.  ^  Nenok  amangba  nisung  asynung 
Tsungreme  Pa  ain  age  nenok  anyker,  aseir  tatym 
anogo  nung  nenok  tekymzyke  zungkae  adoktsy. 
^  Ken  piga  asoshi  nenoke  atitangba  aseir  rishikang- 
shiba  aeiga  lir.  Tang  yamae  alitsyla,  saka  nenoke 
kanga  pelaseta  lir,  kechiasyr  Tsungreme  nenok  anyker- 
^  Nenok  nung  atitangba  agytsyr  nenok  tamang 
atangji  sayutsy  asoshi.  Aji  oda  lir,  nenok  tamang 
nung  konang  agytsytsy  aseir  asangtsy  asoshi  kodang 
Yisu  Krista  tanaben  arutsy.  Parinoke  hon  mi 
nung  ayur  atitangtsy  asoshi,  saka  .  nenok  rishi- 
kangshiba  aseir  timatymba  age  atitangogo.  Hon 
dang  nenok  atitangba  tamang  talangba  lir,  kechiasyr 
hon  samatsy.  ^  Nenoke  Yisu  tenyk  age  mangur, 
saka  nenoke  Pa  meimer.  Tang  nenoke  Pa  manguba 
Pa  dang  amanger,  aseir  nenoke  pelaseta  lir.  ^  Nenoke 
tamang  asoshi  tazangzyk  amato    teti    takym    agir. 

I  PITOR.  I.   10-18. 

'^  rba  tekymzyk  indang  ainkartvm  alymle  zymbir. 
Nenok  aruba  temoatsyba  indang  parinoke  sayu,  aseir 
iba  temoatsyba  asoshi  kanga  bushi  aseir  agizyknyr. 
^^  Krista  Tanela  ainkar  temulnng  nung  alibae  Krista 
timatymba  aseir  Pa  aruba  sentsy  twangshi  indang 
parinok  dang  sayu.  Iba  ainkare  Krista  indang  tali 
metetnyr.  ^'^  Ainkare  o  atangji  nenok  asoshi  sayu- 
ogo,  aseir  pei  sasa  asoshi  masy.  Iba  atangji  o,  otsy 
tajung,  sayutsungibae  Temeshi  Tanela  yariba  age 
nenok  dang  sayur.  Iba  otsy  tajung  indang  kotak 
tenyare  tali  metetnyr. 

^^  Kodang  Yisue  tanaben  arutsy  nenok  temoatsyba 
tulu  alitsy.  Iba  indang  kanga  bilimang,  aseir  lemang 
tajung  nung  jajadang  imlaang.  ^'  Tsungrem  ozyng 
benshiba  chirtym  liang.  Alymle  nenoke  Tsungrem 
memetetba  mashilene  jaja,  yamae  tebenshi.  ^^  Tsung- 
reme  nenok  shimtetba  temeshi  lir.  Aji  oda  nenok 
temeshi  teti  alitsy  tim,  nenok  Tatishitsy  amato. 
^^  "  Kechiasyr  Ni  temeshi  lir  nenok  temeshi  alitsy," 
Tsungreme  yamae  ashir  aseir  zilua  lir.  ^'  Nenoke 
Tsungrem  Tebu  ta  zarabang  idangji  teti  akymtsybu- 
ang,  kechiasyr  Tsungreme  nisung  mapa  age  iba  ni- 
sung  0  bendangtsyr.  Nisung  takar  aseir  sensaker 
aliba  tenungdaktsy  maka  ta  Tsungreme  bilimer. 
Pae  nisung  mapa  dang  repranger.  ^^  Alymle  nenoke 
mashilene  jaja  nenok  tsyrabur  amato.  Iba  nunge 
nenok  kymzykogo,  saka  nenok  temenen  benshiba  age 
Tsungrem  dang  sen  atsy.     Iba  sentsy  hon  aseir  taribi 

I.  19-2.  2.  I  PITOR. 

age  motet.  ^^  Saka  Yisu  tasyba  age  nenok  asoshi 
Pae  nenok  kymzykogo  ;  kecMasyr  kodanga  temenen 
mebenshi,  aseir  Pae  temenen  asoshi  Takokba  liasy. 
^^  Alymle  alima  meyangludang  Tsungreme  iba  kymtet- 
ba  mapa  Yisu  nung  agytsy  mapang  shitak  nung 
inyaktsy  asoshi.  Pae  iba  tatym  anogo  nung  alimae 
aruogo  nenok  kymzyktsy  asoshi.  ^^  Tsungreme  leper 
nunge  iba  Yisu  shia  arudaktsy,  aseir  Pa  nung  sen- 
tsy  twangshi  agytsyr.  Iba  Tsungrem  nung  nenoke 
amanger  aseir  imlar.  ^^  Kechiasyr  nenoke  otsy  ta- 
jung  benshir  nenok  mulung  meryk-  meryker  akym. 
Nenok  medemer  o  medemer  na  meimteper,  aji  kanga 
junger.  Nenoke  adianu  lungso-lungsoa  teti  meimang. 
^^  Nenok  takym  tasen  mesamaba  metsy  nunge  arur, 
aseir  samaba  metsy  nunge  masy.  Nenoke  teti  takym. 
Tsungrem  otsy  tajung  nunge  agir,  aseir  iba  otsy  teti 
alitsy.  ^^  Saka  alima  pur  aei  amato.  Ali  pur  konang 
ajak  abungba  naro  amato.  Aei  aseir  naro  konga  aor 
aseir  asyr,  saka  anung  Tsungrem  o  alima  tatym  tashi 
alitsyla.    Iba  otsy  tajung  nenok  madang  sayutsungigo. 


TAPU  ANA. 

^  Azangla,  nenoke  temenen  tebenshi,  aseir  tekylak. 
Tiyazy  aseir  o  majung  tezymbi,  mokok  taji,  aseir 
kecha  tenykshi.  ^  Nenoke  Tsungrem  atangji  o  kanga 
dang  agizyktsytsy  tim  nenok  tanela  ziungtsy  asoshi ; 
tanure  tetsy  mamatzy  kanga  yongnyba  amato  liang.. 

I  PITOR.  4.  3-9. 

Tsungrem  0  age  nenok  tashi  aetdaktsytsy  aseir  te- 
kymzyk  angutsy.  Azangla  tanela  asoshi  atangji  ziung- 
tsy  kanga  agizyknyang.  '  Tsungrem  imlibilim  lir 
ta  nenoke  metet.  *  Nenoke  Yisii  dang  amanger.  Pae 
tongshi  tungti  ki  nung  aliba  amato,  saka  nisungtyme 
Pa  endok,  saka  Tsungreme  Pa  sliimtetba  nung  agy- 
tsyr.  ^  Nenoke  keleme  puteper  aseir  mapa  tajung 
keleme  inyaker.  Aji  oda  tongshi  aeiga  ki  ka  asoshi 
bendener,  saka  parinok  ajak  keleme  ki  ka  akymer, 
yamae  nenoke  lir.  Nenok  Tsungrem  temeshi  tenzykba 
akymnung  temeshi  tenlaba  Tsungrem  dang  tenlatsy 
tim,  aseir  Tsungrem  mulung  chidaktsytsy  tim,  kechi- 
asyr  Yisu  onok  kymtetba  akym.  *  "  Reprangang  ! 
Yirusalem  imti  dang  Ni  shimtetba  aseir  temeimba  Yisu 
yok,  Pae  tongshi  tungti  ki  nung  aliba  amato.  Shire 
Yisu  dang  amanger  pa  imlaba  asungtsy,"  yamae  zilua 
lir.  '  Nenok,  amangba  pur  nung  Pae  konang  agytsytsy. 
Saka  mamangba  nung  konang  magytsytsy.  Iba  Yisu 
mamangba  nisung  age  menangzyk,  saka  Tsungreme 
Pa  nung  konang  aseir  sentsy  twangshi  agytsyr. .  Ken 
ken  mapa  inyakba  nisung  age  tongshi  tungti  endoker 
aseir  tangar  nisunge  iba  tongshi  tajungba  ki  nung 
azunger  sydi ;  parinoke  yamae  Yisu  dang  benshir. 
^  Iba  endokba  tongshi  dak  inyakba  nisung  tetsung 
metsydaktsy  aseir  iba  age  parinok  noktang.  Yamae 
mamangba  pure  Yisu  0  mangashinyr  mashilene  aor, 
aseir  temerenshiba  agitsy  tim.  Yamae  mamangba 
nisung  asoshi  Tsungrem  mulung  liasy.  ^  Saka  nenok 

4.  10-17.  I  PITOR. 

shimtetba  pur  lir,  Tsungrem  tamarenba  tenzv^ker  aseir 
temeshi  kin.  Nenoke  Tsungrem  temeshiba  otia  sayu- 
tsy  tim,  kechiasyr  Tsungreme  nenok  shimteter  nenok 
mashilen  nunge  sot,  aseir  Pae  nenok  lemang  temeshi 
nung  jajadaktsy.  ^^  Alymle  nenok  medemer  o  mede- 
mer  na  myputep  aseir  nenok  kin  tasM  maet,  saka 
tangbo  nenok  Tsungrem  nytsung  lir.  Alymle  nenoke 
temoatsyba  Tsungrem  nunge  magizyk,  saka  tangbo 
Tsungrem  imlibilim  nunge  temoatsyba  agir. 

^^  Temeimba,  nenok  alima  nung  ken  piga  aener  amato 
alidang,  nenoke  temenen  nunge  temang  kymzykang. 
Nenoke  pei  sasa  sotang  kechiasyr  iba  temenene  tanela 
den  rarateper,  aji  ni  mepishir.  ^^  Bendanger  pur 
madang  nenoke  lemang  temeshi  nung  jajaang.  Pari- 
noke  nenok  dak  alymle  atala.  Tang  nenok  mapa 
tajung  ngur  Tsungrem  tenyng  asangtsy,  kodang 
Tsungreme  parinok  mulung  meyipdaktsytsy. 

^^  Im  kymzykba  o  ajak  angashiang  aseir  benshiang. 
Tatartym  aseir  tsuba  o  teti  benshiang,  kechiasyr  iba 
Tsungrem  mulung  nenok  asoshi  lir.  ^*  Tsungi-eme 
tatartym  yoker  temenen  pur  merenshitsy  asoshi,  aseir 
pur  tajung  yaritsy  asoshi.  ^^  Mapa  tajung  age  nenoke 
temenen  aseir  memetetba  nisung  ola  madokdaktsytsy- 
la  ibae  Tsungrem  mulung.  ^^  Nenok  sentakba  masy, 
nenok  nyji  akym.  Iba  nyji  age  mapa  tajung  inyakang 
aseir  mapa  majung  tinyak.  Tsungrem  tenzykba 
liang.  ^^  Meimchir  ajak  nung  konang  agyjang. 
Krista  imscy  benshiba  nisung  ajak  nenoke  meimang. 

I  piTOR.  4.  18-25, 

Nenoke     Tsungrem     akymtsybuang.     Tsuba     nung 
konang  agyjang. 

'"  Alar,  nenok  kibur  0  angashiang  aseir  nenoke 
parinok  nung  konang  agyjang.  Kibur  kar  tajung 
aseir  kar  tamajung  saka  anaprungla  nung  konang 
agyjang.  ^'^  Amangba  pur,  taei  makaba,  temenen 
nisung  ket  age  timatymdaktsyrabang,  aseir  iba 
Tsungrem  asoshi  arema  lir,  iba  tajung  lir.  Tsungrem 
mulung  iba  nisung  dak  chidaktsyr.  -''  Saka  kodang 
onoke  temenen  mapa  inyaker  aseir  parinoke  onok 
merenshir  aseir  onok  arema  lir,  tajangzyk  maka. 
Parinoke  onok  merenshitsy  tim.  Saka  nenoke  mapa 
tajung  inyakdang  parinoke  nenok  merensbir  aseir 
nenok  arema  lir,  idangji  nenok  dak  Tsungrem  mulung 
chidaktsyr.  ^^  Saka  iba  asoshi  Tsungreme  nenok 
shimtetogo.  Kechiasyr  Krista  mapa  tajung  inyaker 
timtymdaktsy,  Pae  nenok  asoshi  timtymogo.  Pae 
nenok  asoshi  tatishitsy  agytsy  aseir  nenoke  lemang 
tajung  nung  Krista  amato  jajatsy  tim.  ^^  Yisu  teme- 
nen kodanga  mebenshi  aseir  tiyazy  kodanga  mezymbi. 
^^  Kodang  mamangba  pure  Yisu  dak  atala,  Yisue 
parinok  dak  matala.  Kodang  parinoke  Yisu  timtym- 
daktsy Yisue  timmatymdaktsy,  saka  Yisue  atangji 
o  bendangba  nung  imlar.  ^*  Yisue  kangki  nung  onok 
asoshi  timtymogo,  Pae  onok  temenen  nunge  kymzyk- 
tsy  asoshi,  aseir  onok  lemang  tajung  nung  jajadak- 
tsytsy  asoshi.  Yisu  tasyba  age  onok  tanela  kymzyk. 
Alymle  nenok  samaba  san  amato  liasy.   Saka  tangbo 

5-  1-7.  I  PITOR. 

nenok  tanela  kymzykba  aseir  kibur  dange  nenoke  me- 
yipa  aruogo. 

TAPU  ASVM. 

^  Yamae  kinungtsye  pei  teginungpo  akymtsybu- 
ang.  Teginungpo  kare  otsy  tajung  magirabang, 
otsy  tajung  age  masy  saka  kinungtsy  tajung  jakla 
age  parinoke  Tsungrem  atangji  o  agidaktsytsy. 
^  Yamae  alitsy  sydi  kodang  teginungpoe  pel  kinung- 
tsy akymtsybuba  aseir  mapa  tajung  angur.  ^  Nenok 
tazytsy  asoshi  lakyp  aseir  kulang  alenba  aseir  scy 
tajung  magitsy  tim.  *  Saka  nenok  tazytsy  ajem-alur 
tanela  aseir  temeim  temulung  alitsy  tim.  Tsungreme 
temulung  aseir  tanela  dang  repranger,  aseir  Pa  ma- 
dang  temulung  tajung  tazytsy  alangba  lir.  ^  Alymle 
temesM  tetzyr  tazytsy  ajem-ajema  tenela  liasy,  aseir 
parinoke  pei  teginungpo  akymtsybu.  Iba  tetzyre 
Tsungrem  nung  imla.  ^  Tetzyr  ka  tenyng  age  Sara- 
lae,  Abraham  akymtsybu  aseir  pa  kibuba  ta  pae 
aza.  Nenoke  lemang  tajung  nung  jajarabang  aseir 
kectia  metsyburabang  nenoke  Sarala  atangji  chirtym 
amato  tang  kymtet. 

^  Teginungpo,  yamae  meryk-meryka  kinungtsy  den 
liang,  aseir  pa  nung  konang  agyjang.  Nenoke  ki- 
nungtsy dang  taslii  tali  aet,  aseir  nenok,  anaprunglae 
teti  takym  amangtsy,  iba  bilimtetang.  Kodang  yamae 
nenoke  benshir  idangji  nenok  sarasademba  myputep- 
ba  age  menoktangtetsy. 

I  PITOR.  5.  8-16. 

^  Nenoke  medemer  0  medemer  na  putepang,  im- 
libilimtepang,  meimtepang,  aochitepang  aseir  ajem- 
ajema  liang.  ''  Nisunge  nenok  dak  temenen  benshi- 
rabang  idangji  nenoke  parinok  dak  temenen  kodanga 
tebenshi.  Parinoke  nenok  dang  atalarabang  nenok 
yamae  tebenshi,  saka  temoatsyba  parinok  nnng  agy- 
jang.  Tsungreme  nenok  shimtetogo  nenok  nung 
temoatsyba  agytsytsy  asoshi.  ^^  Shire  takym  tepelaba 
aseir  anogo  jung-junga  aeiga  agizyknyr,  iba  nisung 
pei  temeli  akoktsyla  aseir  tiyazy  aseir  temenen  0 
mezymbitsyla.  ^^  Iba  nisung  temenen  lemang  nunge 
toktsytsyla  aseir  mapa  tajung  inyaktsyla.  Tesenyp  pei 
temulung  nung  alitsyla  aseir  pa  tezungtepdaktsyba 
alitsyla.  ^"  Tsungreme  nisung  atangji  teti  anyker 
aseir  Pae  parinok  mepishiba  teti  angashir,  saka  Pae 
temenen  benshiba  nisung  merenshitsy. 

^^  Nenoke  mapa  tajung  inyaknyrabang  shire  nenok 
timtymdaktsytsy  ?  ^'"^  Saka  nenoke  mapa  tajung  in- 
yaknung  parinoke  nenok  timtymdaktsyrabang  nenoke 
temoatsyba  tulu  agitsy.  Shingae  nenok  tetsybu- 
daktsy,  aseir  parinok  atemdangba  asoshi  nenoke 
tetsybu.  ^^  Nenoke  temulung  nung  Krista  Tsung- 
rem  amato  akymtsybuang.  Kodang  shire  Krista 
imscy  indang  nenok  dang  asongdanger  idangji 
kechiba  nenoke  Yisu  dang  amanger  parinok  dang 
shiang.  Teti  renema  aseir  ajem-ajema  liang,  aseir 
akymtsybuang.  ^"^  Temulung  meryk-meryker  teti 
liang,    idangji    nenok   dak    taei   enloktsyba    nisung 

maksydaktsytsY,  kechiasyr  parinoke  nenok  Krista 
imscy  benshiba  takym  dang  atalar.  ^'  Tsungrem 
mulung  lirabang  nenok  timtymtsyla,  saka  temenen 
mapa  asoslii  temerensMba  dang  tajnngba  mapa  tajung 
asoshi  timtymtsy.  ^^  Kechiasyr  Krista  a  onok  temen- 
en asoshi  ken  timtymogo.  Pae,  Temeshiba,  temenen 
benshiba  nisung  asoshi  timtymogo,  onok  Tsungrem 
dange  anitsy  asoshi.  Krista  temang  syogo  saka  Pa 
tanela  takym  tasen  agir.  ^^  Alymle  Tsungrem  meben- 
shiba  tanela  dang  Yisue  sayutsungigo.  Iba  tanela 
shimtetba  tesym  dange  Yisue  ogo.  '"^  Alymle  iba 
tanela  ozyng  mebenshiba  liasy  kodang  aremzykba 
Tsungreme  Noah  rong  tuluba  merenem  tashi  nisung 
temulung  meyiptsy  asoshi  ata  liasy.  iVlima  atsung- 
bangba  arudang  Tsungreme  Noah  rong  tulu  nung 
nisung  ti  kymzykogo.  '^^  Tang  Tsungreme  nenok 
yamae  kymzyk  kodang  nenoke  Pa  dang  amang  aseir 
tzysendaktsy.  Nenoke  temang  nunge  anak  shidokba 
age  temenen  nunge  mykymzyktet,  saka  temulung 
meyipba  aseir  Yisu  Krista  leper  nunge  shia  aruba  age 
nenok  kymzyktet.  ^^  Yisue  kotake  atu  aseir  Tsun- 
grem tajichilen  lir.  Kotak  tenyar  aseir  kotak  tama- 
renba  tenyar  aseir  ajak  kotak  alibae  Yisu  ozyng 
benshir. 

TAPU  PEZV. 

o 

^   Krista  alima  nung  alidang  timtymogo.     Aji  oda 
nenok  mulung  Krista  mulung  amato  liang  aseir  tim- 

tymtsy  asoshi  teti  renema  liang.  Shire  timtymogo 
temenen  nunge  toktsyogo.  ^  Nenok  temulung  Krista 
temulung  amato  lirabang,  Tsungi'em  mulnng  age  anir 
nenok e  lemang  temeshi  nung  jajatsy,  aseir  temenen 
temang  age  manitsy  alymle  amato.  ^  Alymle  nenoke 
bendanger  pur  amato  benslii.  Nenoke  mashilene 
jajago,  yi  zymogo,  meryk-meryka  masy,  aseir  tangar 
tsungrem  kylymogo.  "^  Tang  kechiasyr  nenoke  pari- 
nok  amato  temenen  mebenshir  parinoke  kanga  scong- 
manger,  aseir  nenok  dang  atalar.  '"  Saka  iba  temenen 
bendanger  pure  Tsungrem  dang  parinok  temenen  mapa 
nangzyktsyla.  Tsungreme  tasyr  aseir  takym  aliba 
nisung  o  bendanger  aseir  Pae  parinok  o  bendangtsy. 
-'  Tasyr  nisung  dang  otsy  tajung  sayutsungigo,  iba 
tanela  nisung  amato  o  bendangtetsy  asoshi.  Yamae 
liasy  iba  tanelae  Tsungrem  mulung  benshitetsy  asoshi. 
"  Saka  putu  tatym  lir.  Azangla  temulung  meryk- 
meryker  aseir  saksalema  liang  sarasademtetsy  asoshi. 
^  Nenoke  medemer  o  medemer  na  kanga  dang 
meimtepang,  kechiasyr  temeime  temenen  aeiga 
tokdaktsytsy.  ^  Nenoke  medemer  o  medemer  na 
nenok  ki  nung  tepelaba  age  agizyktepang  aseir  yar- 
itepang  aseir  rarabangsentep  teli.  ^'-'  Kechisarena 
nenok  meyong  lir,  iba  sempet  age  tangar  nisung 
yariang,  kechiasyr  nenok  rongsen  Tsungrem  nunge 
arur.  Nenok  rongsen  kibuba  imlibilim  Tsungrem 
asoshi  lir.  ^^  Shire  o  Tsungrem  nunge  ainkar  amato 
zymbir,  Tsungrem  tenyng  asangtsy  asoshi   zymbitsy 

tim.  Shire  tangar  nisung  tenzyker  aseir  yarir  Tsung- 
rem  tashi  agytsyba  age  iba  mapa  inyakang.  Idangji 
Yisu  Krista  age  Tsungrem  tenyng  asangtsy.  Tsung- 
rem  konang  aseir  ain  ajak  teti  lir. 

^^  Temeimba,  kechiasyr  nenok  rongnung  tesashi 
rishikangshiba  nenok  atitangtsy  asoshi  lir,  nenok 
tesongmang.  Ya  alitsyla.  ^^  Kechiasyr  nenoke 
Krista  timatymba  lemzyker,  kanga  pela  liang.  Krista 
sentsy  twangshi  sayudang  idangji  nenoke  kanga 
pelaseta  alitsy.  ^^  Kodang  parinoke  nenok  dak  atalar 
kechiasyr  nenok  Krista  meyong  lir,  idangji  nenok 
nung  temoatsyba  tulu  agytsytsy,  kechiasyr  Tanela, 
Temeshi,  Tsungrem  Tanela  nenok  nung  lir.  ^^  Shingae 
tepsetba  nisung,  taoyaba  temenen  benshiba  aseir 
zangzongba  amato  tesy.  Iba  amato  tebenshi 
aseir  parinok  amato  timtetym.  ^^  Shire  Krista 
tenzyker  amato  timtymer  iba  nisung  iba  tima- 
tymba indang  maksy  makymtsy  tim.  Parinoke,  iba 
nisung,  Krista  imscy  benshiba,-  ta  azanung,  iba  ni- 
sunge  Tsungrem  tenyng  asangtsy  tim.  ^'  Tang  arogo 
nunger  tamasa  o  bendangtsy  tim.  Onok  tamasa  o 
bendangrabang,  idangji  kechi  o  bendangba  mamangba 
nisung  nung  agytsytsy  ?  ^^  Mapa  tasak  lirabang 
nisung  tajung  kymzyktsy  asoshi,  mamangba  aseir 
temenen  benshiba  nisung  nung  kechi  agytsytsy  ? 
^^  Azangla,  Tsungrem  asoshi  timatymba  nisunge 
atangji  Tsungrem  nung  imlaang  aseir  lemang  tajung 
nung  teti  jajaang. 

TAPU  PUNGU. 

^  Ni,  adianu  arogo  nunger  yariba  aliba,  kuli  Krista 
timatvmba  indang  agytsyr.  Ni  a  Krista  sentsv 
twangshi  lemzyktsy.  Nenok  rongnung  arogo  nunger 
3^ariba  ni  azongshinyr.  "  Nenoke  Tsungrem  pur 
nenok  rongnung  nykang  aseir  yariang,  aseir  atangji 
san  anykba  amato  liang.  Iba  amato  benshiang, 
temeim  temulung  age  mapa  inyakang.  Sen  asoshi 
iba  tebenshi,  saka  nenok  arogo  yariba  liang  kechiasyr 
nenok  mulung  yamae  lir.  ^  Nenoke  tatishitsy  arogo 
nunger  asoshi  liang,  aseir  arogo  kibuba  asokym  ama 
tesy.  ^  Kodang  Kristae,  iba  tamarenba  san  anykba, 
arutsy  idangji  nenoke  masamaba  tazangzyk  agitsy. 
'  Yamae  Asangurtyme  tambutym  akymtsybuang.  Ajake 
ajem-ajema  liang  aseir  medemer  0  medemer  na  tenzyk- 
tepang.  Tsungreme  asokym  nisung  nunge  toktsyr,  saka 
Pae  aj  em-aj  ema  nisung  nung  imlibilim  agytsyr.  ^  Tang 
Takokba  Tsungrem  madang  nenoke  ajem-ajema  liang 
aseir  ken  piga  lir  Pae  nenok  uludaktsytsy.  ^  Nenok 
shisa  buluba  mesyra  temulung  ratamata  ajak  indang 
Tsungrem  dang  shiang  ma,  aseir  Pae  nenok  yaritsy, 
kechiasyr  Pae  nenok  kanga  meimer.  ^  Nenoke 
atangji  aseir  saksalema  liang.  Nenok  tsykchir  iba 
Mozing  senzy  aliba  nisung  samadaktsytsy  asoshi 
tesashi  kei  amato  bushidage.  ''  Nenoke  iba  Mozing 
den  nenok  tamang  ain  age  rarang.  Nenok  arogo 
nunger  medemer  alima  ajak  nung  timtymer  nenok 

amato,  ibae  nenoke  metet.  ' -' Imlibilim  Tsungreme 
nenok  Krista  den  putepba  age  nenok  shimtetogo 
Pa  den  teti  sentsy  twangshi  lemzyktsy  asoshi. 
Kodang  nenoke  ken  piga  timtymer,  Pae  nenok  temesM 
kymdaktsytsy,  tashi  aetdaktsytsy,  aseir  sungdaktsytsy. 
^^  Tsungrem  ain  ajak  teti  liang. 

^^  Iba  kakyt  onok  atangji  adianu,  Sila  age  ni  yoker. 
Ni  tatsy  kakyt  zilur  nenok  azongshitsy  asoshi.  Kakyt 
nung  Tsungrem  imlibilim  indang  ni  zilur,  aseir 
Silae  kuli  agytsytsy.  Tsungrem  imlibilim  age  nenoke 
tashi  aetjang.  ^^  Shimtetba  pure  Babel  imti  nung 
nenok  asoshi  temeim  Salaam  yok.  Marke,  ky  chir 
amato  aliba,  Salaam  yok.  ^^  Medemer  o  medemer 
nung  temeim  age  Salaam  agyjang. 

Nenok  Krista  amangba  nisung  ajak  den  tesenyp 
liang. 

PITORE  ZILUBA  TANABUBA  KAKVT. 
TAPU   KA. 

^  Ni,  Simon  Pitor,  Yisu  Krista  tenzyker  aseir 
tenyare  iba  kakyt  zilur.  Nenoke  senti  tamang  onok 
amato  agir  Tsungrem  aseir  Yisu  Krista  onok  kym- 
tetba  temeshiba  age,  nenok  asoshi  ni  zilur.  ^  Tsung- 
rem aseir  Yisu  Krista  shisatsy  age  nenok  tesenyp 
uludakjang.  ^  Yisu  takokba  aseir  temeshiba  age 
nenok  kymzykogo.  Iba  aseir  Pa  takokba  ain  age 
Pae   onok  nung  tenungdaktsyba  ajak   temeshi  takym 

asoshi  agytsyr.  '  Tsungi'eme  onok  nung  senti  oset 
amato  nangzykba  agytsyr.  Iba  age  Tsungreme  Pa 
Tanela  onok  den  lemsar,  aseir  alima  temenen  nunge 
onok  toktsyclaktsytet.  '  Ao,  iba  asoshi  nenoke  ta- 
mang  mapa  tajung  age  sungdakjang,  aseir  nenok 
mapa  tajung  shisatsy  age  sungdakjang.  "^  Xenok 
shisatsy  den  meryk-merykba  bendenang,  meryk- 
merykba  den  aremzykba,  aseir  aremzykba  den  teme- 
shiba  bendenang.  "  Nenok  temeshiba  den  adianu 
asoshi  imlibilim  aseir  temeim  bendenang.  '  Iba  mapa 
nenok  nung  sungdaktsyrabang  idangji  Yisu  Krista 
shisatsy  indang  nenoke  metetsy  merangtsyla  aseir 
bushitsyla.  "  Shire  temulung  nung  iba  mali  tenyk 
pokba  amato.  Iba  nisung  temulung  meyipba  aseir 
pa  alymle  agibat  ekymtet  indang  amaa  mangutet.  Pae 
kechi  pei  anasa  aliba  dang  angur  aseir  bilimtet. 
^-  Azangla  adianu,  temeshi  akymba  age  nenok  tekym- 
tet  aseir  teshimtetba  Tsungrem  nunge  sungdakjang. 
Nenoke  yamae  benshirabang  nenoke  temenen  lemang 
nung  kodanga  majajatsy.  '^  Iba  age  nenoke,  Yisu 
Krista,  onok  Kymtetba  kotak  im  nung  pelaseta  aotsy. 
^'^  Azangla,  nenoke  iba  o  metet  aseir  iba  atangji 
0  nenok  temulung  nung  yur,  saka  ni  nenok  teti 
bilimtetdaktsytsy.  ^^  Yamae  ky  ali  temang  takym 
alidang  iba  oji  indang  ni  nenok  azongshitsy  tim,  ta 
ni  bilimer.  ^^  Ky  tanela  ky  temang  nunge  yakte 
toktsytsy  ta  ni  metet,  kechiasyr  Yisu  Kristae  yamae 
ky   dang  sayur.     ^''  Ibagytsy   ni  kotake  atudi,  nenoke 

iba  oji  bilimtetsy,  ta  ni  kanga  imlar  ;  iba  asoshi  ni 
teti  inyaker.  ^"^  Kodang  onoke  nenok  dang  Yisii 
Krista  ain  aseir  tanabuba  aruba  indang  sayu,  onoke 
tiyazv  otsv  myzymbi.  Onoke  Yisu  sentsy  twangshi 
onok  tenvk  age  angu.  ^'  Tsungrem  Tebue  Yisu 
nung  konang  aseir  sentsy  twangshi  agytsy.  Takokba 
Tsungi^eme  Yisu  dang  yamae  ashi,  "  Iba  Ky  temeim 
Chir,  Pa  dak  Ky  temulung  achir."  ^^  Onok  Yisu  den 
temeshi  tenem  nung  alidang  iba  kotak  ola  angashiogo. 
*'^  Iba  age  ainkar  o  atalokdaktsy.  Iba  oji  nenoke 
angashitsy  tim.  Iba  oji  amang  nung  sangwatsy  milen 
amato.  Amang  meseitsy  tashi  aseir  Yisu  Krista  tana- 
ben  marutsy  taslii,  iba  oji,  milen  amato  anitakang. 
'^"  Ainkare  parinok  zymbiba  o  pei  tashi  aseir  shisatsy 
age  myzymbi,  iba  jung-junga  metetang.  '^^  Ainkare 
nisung  age  o  myzymbi,  saka  Tsungreme  Tanela 
Temeshi  age   nisung  Tsungrem  o  zymbidaktsy. 

TAPU  ANA. 

^  Alymle  tiyazy  ainkar  temeshi  pur  rongnung 
liasy,  aseir  yamae  nenok  rongnung  tiyazy  sayuba 
alitsy.  Iba  tiyazy  sayubae  tiyazy  o  meima  sayutsy, 
aseir  parinok  kymtetba  manangzyktsy.  Iba  age  pari- 
noke  pei  sasa  samadaktsytsy.  -  Nisung  aeigae  pari- 
nok amato  temenen  lemang  nung  jajatsy,  aseir  otsy 
tajung  dang  ataladaktsytsy.  ^  Parinoke  rongsen  agi- 
tsy  asoshi  nenok  dang  o  sikia  zymbitsy  aseir  parinoke 

nenok  dang  kylaktsy.  Alymle  nunge  parinok  temeren- 
:shiba  parinok  asoshi  ata  lir,  saka  Tsnngreme  parinok 
tang  samadaktsydi.  ^  Temenen  kotak  tenyar  Tsung- 
Teme  matok,  saka  Pae  parinok  molo  mi  nung 
aridok.  Iba  kotak  tenyar  amang  kangla  nung  Pae 
ayu  0  bendang  ny  tashi.  '  Alymle  temenen  ali  pur 
Tsungreme  matok,  saka  atsungbangba  age  samadak- 
tsyogo.  Tsungreme  Noah,  atangji  sayutsungir,  aseir 
tangar  nisung  tenet  kymzyk.  Saka  tangar  ajak  alima 
:atsungbangba  age  samadaktsyogo  ;  kechiasyr  parinoke 
temenen  benshi.  "  Sidom  aseir  Gomora  temenen  imti 
Tsungreme  samadaktsyogo.  Parinok  tansytsy  temenen 
benshiba  nisung  ajak  asoshi  lir.  '  Tsungreme  Lot, 
atangji  nisung,  Sidom  imti  nunge  sotogo.  Temenen 
benshiba  nisung  age  Lot  shisa  bulua  liasy.  ^  Lot  ki 
iba  temenen  benshiba  nisung  rongnung  liasy.  Iba 
atangji  Lot  temulung  kanga  ratamata  liasy.  Lote 
parinok  tamajung  o  anga  aseir  temenen  mapa  re- 
prangogo.  Kechiasyr  parinoke  Tsungrem  ozyng  rak- 
sago  Lote  kanga  jashi.  ''  Kechi  koda  atangji  nisung 
tatitangba  nunge  sotsy,  aji  Tsungreme  metet.  Tsung- 
reiTie  temenen  benshiba  nisung  ajak  alentsy  o  ben- 
dang ny  asoshi.  ^'  Temang  temenen  ozyng  benshiba, 
nyktapangta  benshiba  nisung  aseir  tasa  magiba  nisung. 
Tsungreme  kanga  dangmerenshitsy.  Parinok  asokym, 
tashi  mangar,  parinoke  ain  dak  atalar,  aseir  Tsung- 
reme parinok  o  bendang  ny  alena  ayutsy.  ^^  Iba 
liyazy    sayuba   dang   tuluba   aseir   tashi  aetba  kotak 

tenyar  lir.  Saka  kotak  tenyare  Tsungrem  madang 
nisung  dak  atalatsv  tsybur.  ^"^  Saka  iba  tiyazy  sayuba 
shisatsy  maliba,  shiruru  aputsy  aseir  tepsetsy  asoshi 
amato  lir.  Parinoke  memetetba  oset  dang  atalar 
aseir  parinok  temenen  mapa  inyakdang  Tsungreme 
samadaktsytsv.  ^^  Parinoke  timtymtsy  kechiasyr  pari- 
noke temenen  mapa  benshir.  Kenymati  parinoke 
benzong  yanglur  aseir  yi  age  mesipa  akymer.  Parinoke 
nenok  den  benzong  yangludang  parinoke  nenok  kylak- 
oktetsynnng  kanga  pelar.  ^^  Parinoke  nyktapangta 
indang  dang  bilimtet.  Parinoke  temenen  nunge  ma- 
toktsy  tet.  Parinoke  temulung  ana  aliba  nisung  mashi- 
lene  anir.  Parinoke  kanga  meru-meru  aseir  tesamaba 
chirtym  lir.  ^^  Parinoke  lemang  tajung  nnnge  toktsyr 
aseir  lemang  majnng  nung  jajar.  Parinoke  Bebem, 
Beor  chir,  tatishitsy  asoshi  anitaker.  Beleme  sen 
asoshi  Tsungrem  shimtetba  pur  dang  atalanyr.  ^"  Be- 
lem  pei  temenen  asoshi  aretsya  liasy.  Par  gado 
swarere,  nisung  oia  age,  zymbi  aseir  temenen  ainkar 
noktangogo.  ^'  Iba  tiyazy  sayuba  tzy  maliba  tzybu 
aseir  tangu  mopung  age  aridoker  amato.  Parinok 
asoshi  teti  amange  ata  lir.  ^'  Parinoke  tashi  maet- 
ba  nisung  aseir  mashilen  nunge  toktsyba  nisung 
lemang  majung  nung  aninyr.-  Parinok  asokym  o- 
age  parinoke  tangar  nisung  temenen  benshidak- 
tsytsy  meranger.  ^^  Iba  tiyazy  sayubae  tangar 
nisung  nyji  kymdaktsytsy  ta  nangzyker  parinok  sasa 
temenen  alar  alidang.     Kechisarenae  nisung  ka  akok- 

•er,  iba  age  pa  alar  kymdaktsya  lir.  '^^  Yisu  Krista 
onok  kymtetba  metetba  age  lemang  majung  nunge 
toktsyba  nisung  tanaben  temenen  age  kokrabang,  iba 
kanga  majung.  Alymle  dang  tamajungba  parinok 
tang  lir.  -^  Parinoke  otsy  tajung  memetetrabang 
tajungba  syla  parinok  asoshi,  kechiasyr  parinoke 
lemang  tajung  tang  metet,  saka  parinoke  iba  lemang 
nunge  meyiper  aseir  agytsyba  ozyng  raksar.  '^^  Parinok 
iba  atangji  0  amato  lir,  "  Azy  pei  saktsyba  dang 
tanaben  arur  aseir  tzy  chigoba  ak  lishi  nung  tanaben 
aor." 

TAPU  ASVM 

^  Adianu,  iba  kakyt  tanabuba  kakyt  ni  nenok 
asoshi  zilur.  Anaprungla  nung  nenok  bilimtetdak- 
tsyba  age  ni  nenok  azongshir.  ^  Temeshi  ainkartym 
0  aseir  onok  kymtetba  0,  par  tenyartym  age  zymbir 
aji  bilimtetang.  '^  Tatym  anogo  nung  atalaba  nisung 
aseir  lemang  tamajung  nung  jajaba  nisunge  arutsy. 
'  Parinoke  yamae  ashitsy,  "  Yisu  nangzykba  tanabuba 
aruba  kong  ali  ?  Onok  tebu  tasy  nunge  aseir  teten- 
zyk  nunge  oset  ajak  kasa  lir."  '  Iba  parinoke  ama- 
nyr,  alymle  kotak  aseir  alima  Tsungrem  ozyng  age 
yangluogo.  Tsungreme  alima  kechi  tzy  nung  aliba 
age  aseir  tzy  age  yangluogo.  "  Iba  alima  tzy  a- 
tsungbangba  age  samadaktsyogo.  '  Tang  aliba  anung 
aseir  alima  mi  age  samadaktsytsy  asoshi  ata  lir,  aseir 

bendang  ny  aseir  temenen  nisung  temerenshiba  asoshi 
ata  lir. 

'  Temeimba,  Tsungrem  asoshi  anogo  ka  aseir 
kym  meyirijang  ka  kasa  lir.  Tsungrem  asoshi  kym. 
meyirijang  ka  aseir  anogo  ka  kasa  lir.  Iba  bilimtet- 
ang.  '■'  Tsungreme  purnym  nangzykba  ataloktsyr 
meilunge  masy,  kechi  koda  nisung  kare  bilimer. 
Onok  mapang  Tsungrem  mapang  amato  masy.  Tsung- 
reme nenok  asoshi  aremzykba  lir.  Tsungreme  shinga 
masamadaktsynyr,  saka  nisung  ajak  Pae  kymzyknyr. 
^"  Tsungrem  anogo,  Yisu  aruba,  aoksa  aoyaba  nisung 
amato  alitsy.  Ola  tulu  age  anung  toktsytsy  aseir 
any,  ita  aseir  petinu  mi  kanga  tulu  age  melusatsy. 
Alima  aseir  kechi  alima  nung  rongdaktsytsy.  ^^  Kechi- 
asyr  yamae  alitsy  nenok  jung-junga  alitsy  tim. 
^■^  Nenoke  Yisu  aruba  Tsungrem  anogo  nung  kanga 
yongya  reprangtsy  tim.  Anung  mi  age  rongdaktsytsy 
aseir  any,  ita,  petinu  melusatsy.  ^-^  Onoke  anung 
aseir  alima  tasen  aseir  parinok  dak  temeshiba  aliba 
onok  ata  lir.     Tsungreme  yamae  nangzykogo. 

^^  Azangla,  temeimba,  kechiasyr  nenoke  iba  oset 
asoshi  ata  lii',  Tsungrem  madang  meryk-meryker, 
temeshi  aseir  taei  menlokba,  aseir  tesenyp  aliba, 
yamae  alitsy  merangang.  ^'  Tsungreme  arema  ali- 
nung  aeiga  tekymtet  angutsy.  Yamae  onok  adianu 
Paul  shisatsy  agytsyba  age  nenok  dang  zilur.  ^^  Paule 
pei  kakyt  nung  o  tasak  angatetsy  asoshi.  Tamashi 
aseir   temulung  ana   aliba   nisunge   iba   kakyt    aseir 

tangar  tenyar  kakyt  tetezy  shitak  magizyker  aseir  iba 
age  pei  sasa  samadaktsyr.  ^'  Temeimba,  azangla,  iba 
o  alymle  yonge  metetnung  kymdangang.  Temenen 
nisunge  nenok  mashilene  tani,  aseir  nenok  temulung 
atitakba  tekymdaktsy.  ^^  Saka  tashi  ano  aetdakjang 
Yisu  Krista  onok  Kymtetba  imlibilim  aseir  shisatsy 
age.  Pa  asoshi  tang  aseir  teti  aliba  sentsy  twangshi 
liang. 

YOHANE  MVZVNG  ZILUBA  KAKYT. 
TAPU  KA. 

^  Teti  takym  Tanela  indang  Shiba  tetenzyk  nunge 
liasy,  ni  nenok  dang  atangji  ashir.  Teti  takym  aliba 
Tanela,  Yisu  Kristae,  alimae  arur  nisung  amato  akym. 
Ni  aseir  Yisu  tenyartyme  tenyk  age  Yisu  dak  rep- 
rangogo,  aseir  onoke  pei  tenarong  age  Yisti  o  anga- 
sliigo,  aseir  onoke  pei  Teka  age  Yisu  dak  kongshigo. 
rba  indang  ni  tang  ziludi.  ^  Iba  teti  takym  aliba 
Tanela,  Shiba  Tsungrem  den  liasy,  nisung  amato, 
azy  aseir  shi  temang  age  akym,  meimchire  Pa  ngutetsy 
asoshi.  ^  Kechiasyr  onoke  Yisu  angu  aseir  pa  o 
anga  temoatsyba  tulu  agir.  Iba  temoatsyba  nenok 
den  lemsanyr.  Onok  Tsungrem  aseir  Par  Chir,  Yisu, 
medemer  amato  atangji  lir.  Iba  o  nenok  yaritsy 
asoshi  onoke  zilur,  aseir  onoke  nenok  yaridang  onok 
tepelaba  sungdaktsyr. 

•^  Iba  osang  onoke  Yisu  zymbiba  nunge  anga, 
Tsungrem  temeshiba  lir,  aseir  Pa  nung  temenen  mali. 
*^  Temenen  lemang  nung  jajadang  onoke  shirabang, 
''  Tsungrem  den  jajadage  Pa  medemer  amato,"  idangji 
onoke  tiyazy  zymbir,  aseir  lemang  temeshi  nung 
mejajar.  '  Onoke  lemang  temeshi  nung  jajarabang, 
lemang  temeshi  nung  teti  aliba  Tsungrem,  onok  me- 
demer alitsy.     Tsungrem  Chire  onok  kymzyktsy  asoshi 

34 


I  YOHANE.  I.  8-2.  3. 

kangki  nung  asynung,  Pae  onok  temenen  ajak  nunge 
meryk-merYka  shidoktsy.  "^  Onok,  Krista  nytsung, 
onok  temulung  nimg  temenen  mali  ta  shirabang,  onok 
pei  sasa  tiyazy  amangdaktsyr  aseir  otsy  tajung, 
(atangji  o,  onok  temenen  aseir  Tsungrem  temeshiba 
indang)  onok  mulung  nung  mali.  ^  Onoke  kanga 
jashia  akymer  onok  temenen  Tsungrem  madang  nang- 
zykrabang  Tsungrem,  Temeshibae,  Pa  nangzykba 
Krista  nytsung  asoshi  bilimteta  onok  nangzykba 
temenen  atoktsy,  aseir  onok  temenen  nunge  sota  temu- 
lung  meryk-meryka  kymdaktsytsy.  ^^  Onok  temenen 
mali  ta  onoke  shirabang  onoke  Tsungrem  tiyazy 
zymbiba  kymdaktsynyr,  (kechiasyr  onok  jakla  teme- 
nen yamae  Tsungreme  ashir).  Onoke  aji  oda  zymbira- 
bang,  Tsungrem  Tanela  Temeshi  onok  temulung  nung 
mali 

TAPU  ANA. 

^  Krista  temeim  nytsung,  ni  nenok  dang  ziludage 
nenok  temenen  benshiba  nunge  kymzyktsy  asoshi. 
Saka  arogo  nungere  temenen  benshirabang  iba  kanga 
majung,  saka  kymtetsy  aseir  yaritsy  asoshi  Yisu 
Krista  lir.  Pae,  Temeshiba,  onok  temenen  atoktet 
aseir  Tsungrem  dang  mepishitet.  ^  Pae  onok  temenen 
asoshi  aseir  meimchir  temenen  ajak  asoshi  temenen 
pungtokba  lir.  ^  Onoke  otsy  tajung  nung  ziluba 
ozyng  benshirabang,  idangji  onoke   medemer  amato 

Krista  metetsy.  ^  Shire  ashir, ''  Ni  Yisu  metet,"  saka 
Krista  ozyng  mebenshir,  pa  tiyazy  zymbiba  nisung 
lir,  aseir  pa  temulung  nung  otsy  tajung  maka. 
^  Shire  Krista  ozyng  benshir  iba  nisung  temulung 
nung  Tsungrem  temeim  mapa  sunga  lir.  Kodang 
onoke  Krista  imscy  benshir  onok  Krista  den  putepa 
lir  ta  onoke  metet.  ^  Shire,  "  Ni  Krista  den  putepa 
lir,"  ta  ashir,  iba  nisunge  lemang  tajung  nung 
jajatsyla,  kechikoda  Kristae  onok  tatishitsy  amato  jajar. 

'  Temeimba,  ozyng  tasen  masy  saka  tejen  ozyng 
meimteptsy  indang  nenok  asoshi  ni  zilur.  Iba  ozyng 
alymle  sayutsungir  nunge  angashir.  ^  Iba  ozyng 
ni  ziluba,  alymle  ozyng  tasen  Yisue  azar.  Iba  ozyng 
Krista  nung  aseir  nenok  nung  sunga  lir.  Anaprunglae 
iba  atangji  ozyng  sayudaktsy,  kechiasyr  onoke  iba 
temeim  ozyng  benshidang  temenen  tanela  ajentsy, 
aseir  onoke  lemang  tajung  nung  tang  jajar.  ''  Shire 
"  Ni  Krista  imscy  benshir,"  ta  ashir,  saka  pa  adianu 
sempar,  iba  nisung  temenen  lemang  nung  jaj  adage, 
amang  hung  nymzyba  nisung  amato.  ^^  Shire  adianu 
meimer  pa  nung  pi  tetsung  metsydaktsytsy  kecha 
maka.  ^^  Adianu  sempaba  nisung  temenen  lemang 
nung  jaj  adage.  Pae  kolene  aotsy  mangutet,  kechiasyr 
temenen  tanelae  pa  tenyk  pokdaktsy. 

^^  Krista  nytsung  tasentym  asoshi  ni  ziludage. 
Krista  kymzykba  mapa  age  nenok  temenen  atok. 
*^  Tehutym  asoshi  ni  ziludage  kechiasyr  nenoke 
tetenzyk    nunge  aliba   Krista  metet.       Asangurtym 

asosM  ni  ziludage,  kechiasyr  nenoke  Mozing  tati- 
tangba  akok.  Krista  nytsung  tasentym  asoshi  ni 
zilur,  kechiasyr  nenoke  Tsungrem  metet.  ^^  Tebutym 
asoshi  ni  zilur,  kechiasyr  tetenzyk  nunge  aliba 
Krista  nenoke  metet.  Asangiirtym  asoshi  ni  zilnr 
kechiasyr  Tsungreme  nenok  tanela  nung  tashi 
agytsy,  aseir  Tsungrem  o  nenok  temulnng  nung  lir, 
nenoke  temenen  tanela  akok.  ^'  Alimakechiagytsytet 
aseir  alima  nung  aliba  oset  temeim.  (Kechiasyr  alima 
oset  age  Tsnngrem  nunge  nenok  anitsy.)  Nenoke 
alima  oset  meimerabang  nenok  temulung  memeyip  aseir 
Tsungrem  chirtym  makym.  ^'''  Shire  temang  temenen 
anishiba  anitaknyr,  shire  tenyk  age  temenen  aseir 
tesamatsy  oset  dang  nokshinyr,  shire  nisung  asangba 
aginyr,  iba  nisungtyme  Tsungrem  chirtym  mykymtet, 
saka  ali  purtym  lir.  ^'  Alima  aseir  temenen  oset  ajak 
samadaktsytsy,  saka  shire  Tsungrem  meimer  aseir  Pa 
tenzyker  iba  nisung  masamatsy,  saka  teti  takym 
angutsy. 

^^  Temeimba,  tangbo  putu  tatym  lir.  Putu  tatym 
temaeitsy  ka  lir,  tiyazy  sayuba  Krista  tenyng  atema 
arutsy.  Tangbo  kylakobungtsy  aeiga,  aseir  parinoke 
otsy  tajung  samadaktsynyr.  Iba  asoshi  putu  tatym 
ta  onoke  metet.  ^^  Iba  tiyazy  sayuba,  Krista  tsyk- 
chirtyme,  onok  nunge  toktsyr.  Parinok  atangji  ny- 
tsung kodanga  mali.  Parinok  atangji  nytsung  lirabang 
parinoke  onok  nunge  matoktsy.  Parinoke  baladaktsy 
alima  dang  parinok  atangji  nytsung  makym  ta  sayutsy 

asoshi.  ^''  Atangji,  TemesM  Tanelae  nenok  temulung 
arur  aseir  pae  otsy  tajung,  oset  ajak,  nenok  dang 
sayur.  '^^  Ni  nenok  asoshi  mezilur,  kechiasyr  nenoke 
atangji  o  mametet,  saka  nenok  atangji  o  metetba, 
kechi  ni  zilur  angatet,  aseir  atangji  o  nunge  tiyazy 
marutet.  ^^  Shire,  "  Yisu  iba  Krista,  onok  Kymtetba 
mali,"  ta  asMr,  iba  nisung  tiyazy  zymbiba  nisung  lir. 
Iba  nisung  kylakobnngba  aseir  Krista  tsykchir  lir, 
aseir  Tsungrem  Tebu  aseir  Tsungrem  Techir  putepba, 
Anaprungla  pae  manangzyker.  ^^  Shire  Tsungrem 
Chir  menangzyk  pae  Tsungrem  Tebu  mametet,  (ke- 
chiasyr Tebu  Tanela  Techir  nung  lir.)  ^^  Nenoke 
amangdang  nunge  angaba  ajak  amangtsy  tim,  aseir 
nenok  temulung  age  ayutsy  tim.  Nenoke  aji  oda 
benshirabang  nenoke  Tsungrem  Chir  aseir  Tsungrem 
Tebu  metetsy.  ^'  Kristae  nangzyk,  *'  Ni  nenok  nung 
teti  takym  agytsytsy."  ^^  Tiyazy  sayuba  indang  shire 
temenen  lemang  nung  nenok  aninyr  aji  nenok  asoshi 
zilur.  ^'  Kechiasyr  Kristae  Temeshi  Tanela  nenok 
temulung  nung  yok  nenok  den  Pa  teti  alitsy.  Tanela 
Temeshi  nenok  oset  ajak  indang  sayunung  nenoke 
sayuba  asoshi  tenungdaktsy  maka.  Pae  atangji  o  zymbir 
aseir  tiyazy  mezymbir.  Nenoke  Pa  den  putepang. 
^^  Temeimba,  nenok  Krista  den  putepang,  idangji 
Yisue  tanaben  arudang  nenoke  temenen  malitsy  aseir 
Yisu  0  bendangba  metsybutsy.  ^^  Yisu  temeshi  lir  ta 
nenoke  metet.  Shire  temeshi  lemang  nung  jajar  parinok 
temulung  meyipa  takym  tasen  Pa  nunge  agizyk. 

TAPU  ASVM. 

o 

^  Onok  Tsungrem  chirtym  ta  azatsy  asoshi  Tsung- 
rem  Tebue  onok  nung  koda  temeim  agytsy,  aji  indang 
bilimang.  Kechiasyr  onok,  Tsungrem  chirtym  lir, 
ali  purtym  teti  takym  malinung  parinoke  onok  ma- 
metet,  aseir  parinoke  Yisu  mametet.  ^  Temeimba, 
tangbo  onok  Tsungrem  chir  akym,  saka  ken  piga 
lir  onok  komama  nisung  akymtsy  iba  Tsungreme 
mesayu.  Kodang  Krista  sentsy  twangshi  onok  dang 
sayutsy  onok  Krista  amato  alitsy  ta  metet.  Kechiasyr 
Yisue  Pa  sentsy  twangshi  aseir  temeshiba  ajak  nung 
sayutsy,  aseir  onoke  Pa  amato  alitsy.  ^  Shire  iba 
imlaba  aka,  pei  sasa  temulung  meryk-meryka  kym- 
daktsyr  Krista  temulung  amato.  ^  Shire  temenen 
benshir  Tsungrem  ozyng  raksar.  ^  Krista  onok  te- 
menen nunge  sotsy  asoshi  alimae  aru  aseir  nisung 
amato  akym.  Pa  nung  temenen  mali.  ^  Shire  Krista 
den  teti  putepa  lir  temenen  mebenshir.  Shire  temenen 
benshir  pei  mulung  memeyip  aseir  Krista  mametet. 
'  Temeimba,  shingae  temenen  lemang  nung  nenok 
tanidaktsy  Shire  mapa  tajung  inyaker  Krista 
amato  iba  nisung  tajung  lir.  ^  Shire  temenen  benshir 
Mozing  meyong  lir,  kechiasyr  Mozing  tetenzyk  nunge 
temenen  benshir.  Mozing  mapa  samadaktsytsy 
asoshi  Tsungrem  Chire  alimae  aru.  ^  Shire  Tsungrem 
nunge  takym  tasen  agizyk  temenen  mebenshir, 
kechiasyr   Tsungrem   Tanela   pa  nung  teti  lir.      Iba 

nisung  takym  tasen  Tsungrem  nunge  alinung  pae 
temenen  lemang  nung  mejajatet.  ^^  Aji  age  Tsungrem 
chir  Mozing  chir  nunge  baladaktsyr.  Shire  temenen 
lemang  nung  jajar,  Tsungrem  chir  mali.  Atangji, 
shire  pei  adianu  sempar  Tsungrem  mametet. 
^^  Kodang  nenok  arogo  nunger  alymle  akym  iba 
osang  angashir  nenoke  meimtepang.  ^^  Kain,  tenu 
tepsetba,  Mozing  chir,  iba  nisung  amato  onoke 
mebenshitsyla.  Kechiba  Kain  pei  tenu  tepset  ?  Ke- 
chiasyr  Kain  mapa  majung  aseir  pa  tenu  mapa  junger 
liasy. 

^^  Adianutym,  ali  purtyme  nenok  sempanung  nenoke 
tescongmang.  ^^  Onok  Mozing  ain  nunge  sota  lir 
aseir  teti  takym  kar.  Onoke  adianu  meimnung  aji 
onoke  metet.  Shire  memeimer  teti  takym  mangutet. 
^^  Shire  adianu  sempar  nisung  tepsetba  lir,  aseir 
tepsetba  nisung  nung  teti  takym  mali,  aji  onoke  metet. 
^'■'  Krista  onok  asoshi  asynung,  iba  nunge  temeim 
atangji  kechi  lir,  ta  onoke  metet.  Onoke  adianu 
asoshi  asytsy  tim.  ^^  Shire  rongsen  aseir  ziungtsy  lir 
aseir  adianu  tenungdaktsy  aliba  angur,  saka  pa  nung 
magytsytsy  iba  nisung  nung  Tsungrem  temeim  mali. 
^^  Temeimba,  o  zymbitsy  dang  tali  temeim  atangji 
lir.  Atangji  temeim  sayur  kodang  onoke  mapa  tajung 
inyaker.  ^^  Kodang  onoke  aji  oda  benshir  onoke 
lemang  atangji  nung  jajar,  aseir  Tsungrem  den  puteper, 
aji  onoke  metet.  ^^  Onok  temulunge  onok  dak  taei 
enlokrabang,     temulung  dang  tuluba   Tsungrem  lir 

aseir  ajak  metet.  "^  Temeimba,  onok  temulunge  onok 
dak  taei  menlokrabang  onok  temulung  tajung  age 
Tsungi^em  madange  arutet.  ^^^  K^echisarena  onoke 
mepishiba  onoke  agitsy,  kechiasyr  onoke  Tsungrem 
ozyng  benshir,  aseir  onok  dak  Pa  temulung  acliir. 
-'  Tsungrem  oz\  ng  yamae  lir.  Onoke  Yisu  Tsungrem 
Chir  dang  amangang,  aseir  adianu  meimtepang, 
keclii  koda  Pae  onok  nung  ozyng  agytsy.  ~^  Shire  pa 
ozyng  benshir  Krista  den  puteper,  aseir  pa  den  Krista 
puteper.  Kechiasyr  onok  nung  Yisu  yokba  Tanela 
Temeshi  lir,  Krista  onok  den  puteper  ta  onoke  metet. 

TAPU  PEZV. 

o 

^  Temeimba,  nisung  ajake  zymbiba,  ''  Ni  Tsung- 
rem Tanela  age  ashir,"  nenoke  tamang.  Saka  nisung 
tanela  ajak  atitangang,  aji  age  tanela  Tsungrem  nunge 
aruba  metetsy,  kechiasyr  tiyazy  ainkar  aeiga  alima 
nung  lir.  '^  Shire  yamae  nangzyker,  "  Yisu  Krista 
alymle  Tsungrem  den  aliba  iba  alimae  aru,  aseir  meim- 
chir  kymzyktsy  asoshi,  nisung  amato  akym,"  iba 
nisunge  Tsungrem  Tanela  age  zymbir,  aji  onoke 
metet.  ^  Shire  Yisu  manangzyker  iba  nisung  temu- 
lung nung  Tsungrem  Tanela  mali.  Iba  nisung  tiyazy 
sayuba  lir.  Iba  kylakobong  shire  arutsy,  aseir  tang 
alima  nung  lir,  ta  nenoke  metet.  ^  Nenoke  temeimba, 
Tsungrem  Tanela  temulung  nung  lir,  aseir  nenoke 
kylakobong  akok,   kechiasyr  alima  nung  aliba  Mozing 

tanela  dang  tuluba  nenok  nung  Tsungrem  Tanela  lir. 
*  Parinoke  ali  pur  aseir  ali  pur  amato  zymbir.  Ali 
pure  parinok  o  angashir.  -  Onok  Tsungrem  chirtym 
lir,aseir  Tsungrem  chirtym  ajake  onok  o  angashir.  Shire 
Tsungrem  chirtym  makymnyr  onok  o  mamangnyr. 
Aji  age  shiba  Tsungrem  chir  aseir  shiba  Mozing  chir 
lir  aji  onoke  metet. 

'  Temeimba,  medemer  o  medemer  na  meimtepang, 
kechiasyr  temeim  Tsungrem  nunge  arur.  Shire 
atangji  meimer  takym  tasen  Tsungrem  nunge  agizyk 
aseir  parinoke  Tsungrem  metet.  ^  Shire  memeimer 
Tsungrem  memetet,  kechiasyr  Tsungrem  temeim  lir. 
^  Tsungrem  temeim  onok  dang  sayur,  kechiasyr 
Tsungreme  Yisu  Par  atangji  Chir  ka  dang,  alimae 
onok  kymzyktsy  asoshi  yok.  ^^  Par  temeim  iba  nung 
sayur,  onoke  Pa  memeimdang  Pae  onok  meim,  aseir 
Yisu  onok  temenen  nunge  sotsy  asoshi  yok.  ^^  Teme- 
imba, aji  oda  Tsungreme  onok  meimnung  onoke  atang- 
ji medemer  o  medemer  na  meimteptsyla.  ^'^  Shingae 
tenyk  age  Tsungrem  kodanga  mangur.  Onoke 
meimteprabang,  onok  temulung  nung  Tsungrem 
Tanela  teti  lir,  aseir  Pa  temeim  onok  nung  sungdaktsyr. 
*^  Kechiasyr  Tsungreme  Pei  Tanela  onok  nung  agytsy, 
Tsungrem  den  onok  puteper,  aseir  Tsungrem  onok 
den  puteper,  ta  onoke  metet.  ^^  Tsungrem  Tebue, 
Yisu,  Par  Chir,  meimchir  kymzyktsy  asoshi  alimae 
yok.  Iba  indang  onoke  kuli  agytsyr,  aseir  onoke 
tenyk  age   Yisu  nguogo.     ^'  Shire  nangzyker,  "  Yisu 

Tsungrem  Chir  lir,"  Tsungreme  iba  nisung  den 
putepa  lir,  aseir  Tsungrem  den  iba  nisunge  puteper. 
^^  Tsungrem  onok  nung  agytsyba  temeim  onoke  metet, 
aseir  iba  temeim  nung  imlar.  Tsungrem  temeim  lir, 
aseir  shire  teti  meimer  Tsungrem  den  putepa  lir, 
aseir  iba  nisung  den  Tsungreme  putepa  lir.  ^'  Onok 
temeim  age  sungrabang  onoke  Tsungrem  den  puteper, 
aseir  0  bendang  ny  metsybutsy,  kechiasyr  kotak  nung 
Tsungrem  temeshi  amato  onok  iba  alima  nung  temeshi 
akymer.  ^"^  Kodang  nisung  atangji  meimer  parinoke 
metsybur.  Atangji  temeime  tetsybuba  aridok,  kechi- 
asyr tetsybue  timatymba  agytsyr.  Shire  tsybur  iba 
nisung  nung  temeim  masungdaktsy.  ''^  Onoke  meimer, 
kechiasyr  alymle  yonge  Tsungreme  onok  meimer. 
"-  Shire  adianu  sempadang  ashir,  "  Ni  Tsungrem 
meimer,"  iba  nisung  tiyazy  zymbir.  Shibae  tenyk 
age  anguba  tenu  dang  memeimtet  iba  nisunge  kechi 
koda  tenyk  age  manguba  Tsungrem  meimtet  ?  Tsung- 
reme ashir,  "  Shire  Tsungrem  meimer  meimchir  a 
meimtsyla." 

TAPU   PUNGU. 

^  Shire  Yisuji  iba  Krista  lir  ta  amanger,  parinok 
Tsungrem  chir  lir.  Shire  Tsungrem  Tebu  meimer 
Tsungrem  Chir,  Yisu,  a  meimer.  '^  Kodang  onoke 
Tsungrem  meimer  aseir  Pa  ozyng  benshir  iba  age  onoke 
Tsungrem   chirtym  meimer  ta  onoke  metet.     ^  Onoke 

Tsungrem  ozyng  benshitsyla,  aseir  Pa  ozyng  tasak 
masy,  iba  Tsungrem  mulung.  *  Tsungrem  chir  ajake 
alima  temenen  akoker,  kechiasyr  onok  tamang  age 
onoke  alima  akoker.  ^  Yisu  Krista,  Tsungi'em  Chir 
ta  amangba  alyma  shibae  alima  temenen  akoktsy  ? 
Yisu  Pa  tzy  sentsyba  age  aseir  Pa  tasyr  age  meimchir 
kymzyktsy  asoshi  alimae  aru.  Pae  tzy  age  tzysentsy 
aseir  Pa  azy  aeim  onok  asoshi.  '  Temeshi  Tanela  o 
atangji  teti  zymbiba  iba  kuli  agytsy.  ■  Iba  asyme 
kuli  agytsy,  aseir  iba  asym  putep,^  Temeshi  Tanela, 
tzy  aseir  azy.  •'  Onoke  nisung  kuli  agirabang  onoke 
Tsungrem  kuli  tuluba  lir  agitsyla.  Tsungreme  Par 
Techir  indang  kuli  agytsy.  ^"  Shire  Yisu,  Tsungrem 
Chir  dang  amanger  kuli  pa  temulung  nung  lir,  iba 
kuli  Yisu  j^okba  Temeshi  Tanela  lir.  Shire  Tsungrem 
ashiba  mamanger  iba  nisunge  Tsungrem  tiyazy 
zymbiba  kymdaktsynyr,  kechiasyr  iba  nisunge 
Tsungrem,  Par  Chir,  Yisu  indang  agytsyba  kuli  ma- 
manger. "  Tsungreme  onok  nung  teti  takym  agytsy, 
aseir  iba  takym  Krista  nung  lir.  Onok,  Krista  dang 
amangba  nung  iba  kuli  Tsungreme  agytsy.  ^"  Shire 
Krista,  Tsungrem  Chir,  dang  amanger  aseir  Pa  den 
puteper,  teti  takym  lir.  Saka  shire  Tsungrem  Chir 
dang  mamanger  teti  takym  mangutet. 

^^  Nenoke  Tsungrem  Chir  dang  amangba  asoshi  ni 
zilur,  nenoke  teti  takym  lir  ta  metetsy  asoshi. 
^*  Tsungrem  mulung  amato  onoke  mepishirabang 
Tsungreme  onok  angashir.  Kechiasyr  Tsungi^eme  onok 

onok  0  angar  ta  onoke  metet,  idangji  Pae  mepishiba 
agytsYtsy  ta  onoke  metet.  ^^  Shire  pei  adianu  temenen 
"benshir  angur,  aseir  iba  temenen  toktetsyrabang  iba 
nisunge  pei  adianu  asoshi  mepishitsy  tim.  Tsung- 
reme  pa  atoktsy  aseir  pa  nung  temulung  tasen  agytsy- 
tsy.  Matoktetba  temenen  ka  lir.  Aji  indang  sarasa- 
demtsy  tim,  yamae  ni  mashir.  ^'  Shire  Tsungrem 
ozyng  raksar  temenen  benshir.  Temenen  kar  toktet 
aseir  temenen  kar  matoktet. 

^^  Shire  Tsungrem  chir  lir  temenen  lemang  nung 
majajar.  Saka  shire  takym  tasen  Tsungrem  nunge 
agir  Tsungrem  den  puteper,  aseir  Mozinge  pa  dak 
makongshitet.  ^^  Onok  Tsungrem  chirtym  ta  metet, 
aseir  ali  pur  ajak  Mozing  chirtym  lir.  '"  Yisu, 
Tsungrem  Chir,  onok  rongnung  aru,  aseir  atangji 
Tsungrem  Pae  onok  metetdaktsy.  Onok  atangji 
Tsungrem  den  puteper,  kechiasyr  onok  Tsungrem 
Chir,  Yisu  Krista  den  puteper.  Krista  atangji 
Tsungrem  lir,  aseir  teti  takym  kar.  Krista  nytsung 
tasentyme  tiyazy  tsungrem  kymdangang. 

o 

Yohan,  Krista  tenyar,  arogo  yaribae,  iba  kakyt 
tamarenla  tetzyr  aseir  pa  kibong  asoshi  zilui\  Ziluba 
tenyng  aseir  kibong  tenyng  iba  kakyt  nung  mezilur, 
kechiasyr  mamangba  nisunge  parinok  rishikangshi- 
daktsytsy  aseir  tepsetsy  sydi.  Iba  kibong  medemer 
o  medemer  na  meimteptsy  ta  iba  kakyt  nung  Yohane 
mepishir,  aseir  tiyazy  sayuba  nunge  kymzyktsy 
asoshi  pae  zilur. 

'  Ni,  arogo  yaribae,  tamarenla  tetzyr  ka  aseir  pa 
kibong  iba  kakyt  zilur.  Ni  nenok  ajak  atangji  meimer, 
aseir  Krista  nytsung  ajake  nenok  meimer.  ^  Onoke 
nenok  meimer  kechiasyr  atangji  Krista  o  aseir  Par 
Tanela  onok  temulung  nung  lir,  aseir  teti  yamae 
alitsy  tim.  ^  Imlibilim,  aochiba  aseir  tesenyp 
Tsungrem  nunge  aseir  Yisu  Krista,  Tebu  Techir 
nunge  onok  den  alitsy,  kechiasyr  onoke  lemang 
temeim  aseir  tajung  nung  jajar. 

*  Ne  chirtym  kare  Krista  ozyng  angashinung 
aseir  parinoke  onok  nung  Tsungrem  agytsyba 
ozyng  yamae  benshinung,  ni  kanga  pelar.  '  Tetzyr, 
ni  nenok  asoshi  ozyng  tasen  mezilur.  Yisue  kechi 
ozyng  alima  nung  alidang  onok  dang  sayu,  iba 
amato  benshiang,  ta  ni  mepishir.  Meimtepba 
indang  iba  ozyng  liasy.  ^  Onoke  Krista  ozyng 
benshidang    onoke  temeim   mapa     sav^r.     Temeim 

ozyng  nenoke  anga,  kodang  alymle  Yisu  Krista 
imscy  indang  angashi.  Temeim  temulung  age 
mapa  ajak  inyakang.  "'  Tiyazy  sayuba  aeiga  alima 
nung  lir.  Iba  tiyazy  sayubae  Yisu  alimae  aru  ta 
mamang.  Iba  nisung  tiyazy  sayuba  aseir  tetsung 
metsydaktsyba  lir.  ^  Nenoke  tiyazy  sayuba  kyni- 
dangang.  Onoke  nenok  kymtetsy  asoshi  onoke  kechi 
mapa  tajung  inyaker  aji  mesamadaktsynyr.  Nenoke 
kymdangrabang  idangji  nenoke  tazangzyk  angutsy. 
^  Shire  Krista  sayuba  mebenshir  Tsungrem  mangutsy. 
Krista  imscy  benshibae  Tsungrem  aseir  Krista, 
Tsungrem  Chir,  angutsy.  '^^  Tiyazy  sayuba  nenok 
dang  arurabang  iba  nisung,  Krista  tenyar  amato, 
nenok  ki  nung  tagizyk.  Nenoke  tiyazy  sayuba  nenok 
ki  nung  talidak  agytsyrabang  aseir  temeim  Salaam 
agytsyrabang  nenoke  pa  aseir  pa  temenen  mapa  nung 
atentsy. 

'^  Ni  nenok  dang  o  aeiga  tezilutsy  lir,  saka  ni 
kakyt  nung  zilutsy  junger  ta  mebilimer.  Ni  nenok 
dange  onyr  zymbiteptsy  asoshi.  Ni  nenok  peladak- 
tsytsy  ta  imlar.  *^  Tetzyr,  na  shimtetba  tenyla 
techire  nenok  asoshi  temeim  Salaam  yoker. 

Yohaii,  Krista  tenyar,  arogo  yaribae,  par  temeimba 
temba  ka,  tenyng  age  Gaia  asoshi  iba  kakyt  zilur. 
Yohan  pela  liasv,  kechiasyr  Gaiae  pei  ki  nung  Krista 
tenyar  agir  aseir  yaria  yok.  Saka  Yohan  kanga 
jashir  kechiasyr  arogo  nunger  ka,  Diotrephae  arogo 
nunger  lemang  majimge  anir  aor.  Temeim  adianu 
ka,  Demetriae  iba  kakyt  Gaia  dange  bena  ogo. 

'  Ni,  arogo  yariba  ka,  ky  temeimba  temba,  Gaia 
asoshi  iba  kakyt  zilur.  Ni  na  kanga  meimer. 
■^  Temeimba,  nae  ajak  nung  peladaktsytsy  aseir  na 
anema  alitsy,  ta  ni  sarasademer.  Na  tanela  anema  lir 
ta  ni  metet.  Na  tanela  koda  lir  na  temang  jnnger 
alitsv  ta  ni  imlar.  '  Na  nunge  aruba  adianu  na 
indang  kuli  agytsy.  Nae  Krista  tenyar  yarir  aseir 
nae  atangji  lemang  nung  jajar,  ta  parinoke  ashir.  Iba 
asoshi  ni  kanga  pelar.  ^  Kodang  Krista  nytsung  na 
amato  niapa  tajung  inyaker  idangji  ni  kanga  dang  pelar. 

'  Temeimba,  nae  Krista  mapa  inyaker  kechiasyr 
nae  Krista  sayutsungiba  tenzyker.  Nae  sayutsungiba 
kar  memetet  saka  nae  parinok  yarir.  "^  Iba  tenyare 
na  mapa  tajung  indang  arogo  nunger  ajak  dang  kuli 
agytsy.  Krista  yokba  sayutsungiba  Tsungrem  atema 
nae  agizykrabang  aseir  yarirabang  iba  tajung  alitsy. 
'  Krista  sayutsungiba  imshia  imshia  jajar.  Parinoke 
Krista  atema  aseir  Krista  tenzyktsy  asoshi  aor.     Pari- 

noke  mamangba  pur  nunge  kecha  magir.  Anungji 
parinok  ne  yariba  tenungdaktsy  lir.  ^  Onoke  parinok 
pela  age  agizyktsyla.  Anungji  onok  o  parinok  na  keleme 
Krista  tenyar  akymer  otsy  tajung  sayutsy  asoshi. 
•^  Ni  ( sayutsungiba  indang)  arogo  nunger  dang 
zilu.  Diotrephae  onok  o  manganyr.  Iba  nisungo 
arogo  nunger  matsungdang  tamarenba  tenyng  aginyr. 
^^  Kodang  ni  arutsy  pa  temenen  ma  pa  bilimdak- 
tsydi,  kechiasyr  pa  komama  nisung  arogo  nunger 
dang  ni  metetdaktsytsy.  Temenen  o  age  pae  onok 
tenyng  asener.  Pae  aji  dang  tali  inyaknyr.  Pae 
Krista  tenyar  magir  aseir  arogo  nungere  onok  aseir 
onok  0  magizyktsyla,  ta  pae  ashir.  Arogo  nunger 
tenyar  agiba  arogo  nunge  pae  endok.  ^^  Temeimba, 
iba  temenen  nisung  amato  nae  tebenshi.  Mapa  tajung 
inyakang.  Shire  mapa  tajung  inyaker  pei  temulung 
meyip  aseir  Tsungrem  chir  akym.  Shire  mapa 
tamajung  inyaker  pei  temulung  memeyip  aseir  Tsung- 
rem memetet.  ^'^  Demetria  indang  nisung  ajake  kuli 
tajung  agytsyr.  Pae  lemang  atangji  nung  jajar. 
Ao,  asenoke  a  pa  nisung  atangji  la  kuli  agytsydi. 
Onok  kuli  atangji  lir  ta  nae  metet. 

^^  Ni  na  asoshi  zilutsy  o  aeiga  lir,  saka  tang  kakyt 
nung  ano  mezilunyr.  '*  Ni  yakte  nenok  den  azuru- 
teptsy  aseir  zymbiteptsy  ta  ni  imlar.  Aji  tajungba 
lir.  Na  nym  tesenyp  liang.  Asenok  temba  yange  na 
dange  temeim  Salaam  yoker.  Nae  tembatym  tenyng 
zar  parinok  nym  temeim  Salaam  agyjang. 

Iba  kakyt  arogo  nunger  asoshi  zilur.  Iba  nisung- 
tym,  arogo  nunger  ta  azaba,  saka  atangji  masy. 
Parinok  arogo  nunger  zanyr,  saka  lemang  majung 
nung  jajar.  Yihudaji,  Yakob  aseir  Krista  tenu  liasy. 
Pae  iba  arogo  nunger  kymdangdaktsytsy  asoshi  iba 
kakyt  zilu. 

^  Ni,  Yihuda,  Yisu  Krista  tenzyker  aseir  Yakob 
tenue  iba  kakyt  zilur.  Tsungrem  ola  angashiba 
nisung,  Tsungrem  temeimba  nisung  aseir  Krista  ten- 
zykba,  iba  nisung  nym  temenen  nunge  sotsy  asoshi 
ni  zilur.  ^  Tsungreme  tesenyp,  temeim  aseir  imlibi- 
lim  nenok  asoshi  uludakjang. 

^  Temeimba,  onok  tekymzyk  indang  ni  kanga 
dang  zilunydang  nenok  tenungdaktsyba,  Krista  imscy 
asoshi  merangtsy,  ni  azongshitsy.  Iba  Krista  imscy 
aseir  tamang  atangji  Kristae  nytsung  nung  agytsyogo, 
parinoke  aji  anyktsy  asoshi.  ^  Nenok  rongnung 
ashioktsyba  meima  arur.  Iba  temenen  nisung  aseir 
parinok  merenshiba  indang  tejen  Lai  nung  zilua  lir. 
Iba  temenen  nisung  pei  temulung  nung  ashi,  "  Ni 
arogo  nunger  aseir  arogo  nunger  dang  Tsungrem 
imlibilimba  aseir  tatokba,  aji  asoshi  ni  temenen 
lemang  nung  jajatsy."  Parinoke  onok  Kymtetba 
dang  manangzyker. 

"  Nenoke  Yisu  Krista  imscy  ajak  meteta  lir,   saka 

iba  ni  ziludi,  nenok  bilimtetdaktsytsy  asoshi.  Alymle 
Tsungreme,  Miz  lima  aseirtamajungtsubatekanunge, 
Pei  shimtetba  pur  kymzyk.  Tesy  mamangba  nisung 
Pae  samadaktsyogo.  ''  Reprangang!  Kotak  tenyar 
shibae  Tsungi'em  mulung  mebenshi  aseir  pei  shimtetba 
talidak  nunge  toktsy,  Tsungreme  parinok  merangsen 
age  alen  teti  amang  aseir  molomi  nuufg  o  bendang  ny 
asoshi  ayu.  '  Iba  kotak  tenyare  Sidom  aseir  Gomora 
imer  aseir  parinok  anasa  imti  aliba  amato  menenogo. 
Parinoke  nykt^apangta  benshinung  aseir  kanga  jabo 
jarinung  Pae  samadaktsyogo,  aseir  molomi  nung  teti 
kangshidaktsyr.  Parinok  tansytsy  lir.  "^  Parinok  amato 
iba  tiyazy  sayuba  nyktapangta  benshir,  aseir  im 
kymzykba  o  mangashir,  aseir  Tsungrem  Tebu  aseir 
Techir  sentsy  twangshi  dak  atalar.  ■'  Mikel,  kotak 
tenyar  tamarenbae  Mozing  den  zymbitepdang  Mosa 
temang  indang  pae  Mozing  dang  atalatsy  tsybu,  saka 
yamae  ashi,  "  Tsungreme  na  aretsytsy."  ^"  Saka  iba 
tiyazy  sayubae  oset  memetetba  indang  atalar,  aseir 
kechi  parinoke  shiruru  amato  meteter  iba  oset  age 
pei  sasa  tia  majung  kymdaktsyr.  ^*  Iba  asoshi  aiatai, 
kechiasyr  Kain,  nisung  tepsetba  •  amato  parinoke 
benshir.  Parinok  Belem  Tsungi-em  ainkar  amato 
lir.  Bendanger  tsubae  Belem  dang  ashi,  "  Nae 
Tsungrem  shimtetba  nisung  dak  atakatemdaktsyra- 
bang  ni  na  nung  sen  aeiga  agytsytsy  aseir  ni  na 
tamarenba  nisung  kymdaktsytsy."  Iba  tiyazy  sayuba 
Kora  amato  lir.     Kechiasyr  Kora  aseir  par  medemere 

Mosa  dak  atala  Tsungreme  ali  lapokdaktsy  iba  nisung 
meyokdaktsytsy  asoshi  aseir  parinok  sya  adok.  ^^  Iba 
tiyazy  sayubae  arogo  nunger  benzong  atener,  aseir 
benzong  nung  alidang  parinoke  nisung  mashilene 
anishitsy  meranger.  Iba  tiyazy  sayubae  sensaker 
nisung  nung  ziungtsy  agytsytsy  tim,  saka  parinoke 
chitiyongti  akymnung  pei  tepck  asungtsy  dang 
bilimer.  Tzy  makaba  mepet  mopung  age  bena  aor 
parinok  amato  lir.  Scongdong  tezang  matangba 
kanga  dang  tasyr,  aseir  ali  nunge  atsyteter,  yamae 
tiyazy  sayuba  lir.  ^-  Tzysa  tzyim  nung  temae  adokba 
amato  tiyazy  sayubae  parinok  maksydaktsyba  mapa 
sayur.  Parinok  anung  nung  nemzya  jajaba  petinu 
amato  lir.  Iba  tiyazy  sayuba  asoshi  amang  aseir 
molomi  teti  renema  lir,  ^^  Myzyng  nisung,  Adam, 
nunge  putu  tenetbuba  nisung  ka  Enoke  parinok 
indang  iba  o  ashi,  "  Reprangang,  Krista  tenyar  telokti 
den  arutsy."  ^'  "  Pae  ajak  bendangtsy  aseir  temenen 
mapa  asoshi  temenen  nisung  dak  taei  enloktsytsy; 
Shire  Yisu  Krista  indang  temenen  o  zymbi  Pae 
parinok  dak  taei  agytsytsy.  ^''  Iba  tiyazy  sayubae 
tajung  oset  indang  majung  o  teti  zymbir  aseir  pei 
temenen  temulunge  parinok  temenen  lemang  nung 
anir.  Parinoke  takar  nisung  dang  o  tajung  zymbir, 
kechiasyr  parinoke  parinok  nunge  sen  aginyr. 

^^  Saka  temeimba,  Yisu  Krista  nytsung  age  alvmle 
zymbiba  o  bilimtetang.  ^^  Tatym  putu  nung  ma- 
mangba  pur,   tiyazy   sayuba,   temenen  lemang  jajaba 

52 


YIHUDAE.  19-25 

nisung  arutsy,  Krista  nytsunge  ta  ashi.  ^''  Iba  tiyazy 
sayuba  Tsungrem  memetetba,  kanga  majung  nisunge, 
arogo  lemsaa  raksar.  '^'^  Saka  nenok  temeimba,  nenok 
Krista  nung  tamang  age  pei  sasa  tashi  aetdakjang, 
Tanela  Temeshi  aniba  age  nenok  temulung  nung  teti 
sarasademang.  '^^  Tsungrem  meimang  aseir  nenoke 
teti  takym  angutsy  asoshi  Yisu  Krista  imlibilim  ata 
liang.  -"  Nenoke  ajitakba  nisung  den  zymbitepdang 
pa  temulung  meyipdakjang.  -^  Molomie  aniba  teme- 
nen  lemang  nunge  nenoke  tangar  nisung  sota  liang, 
mi  nunge  atsytetba  scong  amato.  Temenen  nisung 
kar  dak  imlibilimang  saka  parinok  temenen  tashidak 
kymdangang,  aseir  parinok  kongshiba  age  menentsyba 
scy  sempang.  '^^  Tsungreme  nenok  temeshi  aseir 
kanga  tepela  kymdaktsytet.  Iba  ka  dang  atangji 
Tsungreme  temenen  ajak  nunge  nenok  sotet,  aseir  Pa 
sentsy  twangshi  madange  nenok  anir  arudaktsytet. 
^'  Tang  Tsungrem  Tebu  Yisu  Krista  age  onok 
Kymtetba  nym  im,  ainker,  sentsy  twangshi,  ya  ajak 
teti  syang.  Alima  meyangludang  yamae  liasy,  aseir 
tang  lir  aseir  teti  alitsy. 

